\NormalFont\ShortTitle{Macakaya}

{\MT MACAKAYA



\par }\PoetryChap{1}{\Q \VerseOne{1}Hĩ! Kaĩ itũũra rĩu inene nĩrĩikarĩte rĩtiganĩirio,

\par }{\QB o rĩu rĩratũire rĩiyũrĩte andũ-ĩ!

\par }{\Q Kaĩ rĩĩkũhaana o ta mũtumia wa ndigwa,

\par }{\QB ũcio ũraarĩ mũnene gatagatĩ ka ndũrĩrĩ-ĩ!

\par }{\Q O we ũratũire arĩ mũthamaki-mũndũ-wa-nja ngʼongo-inĩ cia bũrũri-rĩ,

\par }{\QB rĩu atuĩkĩte ngombo.


\par }{\BB \par }
{\Q \VS{2}Ũtukũ araaraga akĩrĩra na ruo,

\par }{\QB maithori makanyũrũrũkĩra makai-inĩ make.

\par }{\Q Arĩa othe marendanĩte nake-rĩ,

\par }{\QB hatirĩ o na ũmwe wa kũmũhooreria.

\par }{\Q Arata ake othe nĩmamũkunyanĩire;

\par }{\QB othe matuĩkĩte thũ ciake.


\par }{\BB \par }
{\Q \VS{3}Thuutha wa thĩĩna na mawĩra maritũ,

\par }{\QB Juda nĩatwarĩtwo ithaamĩrio.

\par }{\Q Atũũraga gatagatĩ ka ndũrĩrĩ;

\par }{\QB agakĩaga handũ ha kũhurũka.

\par }{\Q Arĩa othe mamũingatithagia nĩmamũkinyĩrĩire

\par }{\QB arĩ hatĩka-inĩ ciake.


\par }{\BB \par }
{\Q \VS{4}Njĩra cia gũthiĩ Zayuni no macakaya,

\par }{\QB nĩ ũndũ gũtirĩ andũ mookaga ciathĩ ciake iria njathane.

\par }{\Q Matoonyero make mothe makirĩte ihooru,

\par }{\QB athĩnjĩri-Ngai ake no gũcaaya maracaaya,

\par }{\Q airĩtu ake no kũgirĩka,

\par }{\QB nake arĩ na ruo rũnene.


\par }{\BB \par }
{\Q \VS{5}Amuku ake matuĩkĩte nĩo mamwathaga;

\par }{\QB thũ ciake nĩcio igaacĩire.

\par }{\Q Jehova nĩamũrehithĩirie kĩeha

\par }{\QB nĩ ũndũ wa mehia make maingĩ.

\par }{\Q Ciana ciake itahĩtwo igatwarwo bũrũri ũngĩ,

\par }{\QB igatuĩka mĩgwate ya thũ.


\par }{\BB \par }
{\Q \VS{6}Mwarĩ wa Zayuni nĩehereirwo nĩ riiri wake.

\par }{\QB Anene ake mahaanĩte ta thwariga ciagĩte ũrĩithio;

\par }{\Q moorĩte matarĩ na hinya,

\par }{\QB moimĩtwo thuutha nĩ arĩa mamaingatithĩtie.


\par }{\BB \par }
{\Q \VS{7}Matukũ-inĩ ma thĩĩna na kũũrũũra gwake-rĩ,

\par }{\QB Jerusalemu aririkanaga igĩĩna ciothe

\par }{\QB iria ciarĩ ciake matukũ ma tene.

\par }{\Q Rĩrĩa andũ ake maagũire moko-inĩ ma thũ-rĩ,

\par }{\QB gũtiarĩ mũndũ o na ũmwe wa kũmũteithia.

\par }{\Q Thũ ciake ikĩmũrora,

\par }{\QB igĩthekerera mwanangĩko wake.


\par }{\BB \par }
{\Q \VS{8}Jerusalemu nĩehĩtie mũno,

\par }{\QB na nĩ ũndũ ũcio akanyiitwo nĩ thaahu.

\par }{\Q Arĩa othe maamũtĩĩte-rĩ, rĩu nĩmamũnyararĩte,

\par }{\QB nĩ ũndũ nĩmonete njaga yake;

\par }{\Q we mwene no gũcaaya aracaaya,

\par }{\QB na akamahutatĩra.


\par }{\BB \par }
{\Q \VS{9}Gĩko gĩake nĩkĩnyiitĩte nguo ciake;

\par }{\QB nake ndaigana gwĩcũũrania mũtũũrĩre wake wa thuutha.

\par }{\Q Kũgũa gwake kwarĩ gwa kũmakania;

\par }{\QB gũtiarĩ mũndũ o na ũmwe wa kũmũhooreria.

\par }{\Q “Wee Jehova, ta kĩone mathĩĩna makwa,

\par }{\QB nĩgũkorwo thũ yakwa nĩhootanĩte.”


\par }{\BB \par }
{\Q \VS{10}Thũ ĩyo nĩyegwatĩire

\par }{\QB igĩĩna-inĩ ciake ciothe;

\par }{\Q nake akĩĩonera ndũrĩrĩ iria itooĩ Ngai

\par }{\QB igĩtoonya handũ harĩa hake haamũre:

\par }{\Q o arĩa wee wathanĩte

\par }{\QB matikanatoonye kĩũngano-inĩ gĩaku.\FTNT{*}{{\FR 1:10 }{\FT{Andũ a ndũrĩrĩ matietĩkĩrĩtio gũtoonya hekarũ matikamĩthaahie (Ezek 44:7-9).}}}


\par }{\BB \par }
{\Q \VS{11}Andũ ake othe nĩgũcaaya maracaaya

\par }{\QB magĩetha gĩa kũrĩa;

\par }{\Q magagĩkũũrania igĩĩna ciao

\par }{\QB na irio nĩguo matũũre muoyo.

\par }{\Q “Wee Jehova, ta cũrania wone,

\par }{\QB nĩgũkorwo ndĩ mũmeneku.”


\par }{\BB \par }
{\Q \VS{12}“Atĩrĩrĩ, inyuĩ mũrahĩtũka,

\par }{\QB anga mũkuona ũndũ ũyũ ta ũtamũkoniĩ?

\par }{\Q Ta rorai muone.

\par }{\QB Nĩ kũrĩ thĩĩna ũiganaine na thĩĩna ũyũ wakwa,

\par }{\Q thĩĩna ũrĩa njigĩrĩirwo,

\par }{\QB o ũcio Jehova aandehithĩirie

\par }{\QB mũthenya wa marakara make mahiũ?


\par }{\BB \par }
{\Q \VS{13}“We aandũmĩire mwaki uumĩte igũrũ,

\par }{\QB akĩũikũrũkia, ũgĩtoonya nginya mahĩndĩ-inĩ makwa.

\par }{\Q Aambĩire magũrũ makwa wabu wa kũmatega, akĩĩhũndũra.

\par }{\QB Nake agĩtũma nyiitwo nĩ ihooru, ngĩkĩringĩka mũthenya wothe.


\par }{\BB \par }
{\Q \VS{14}“Mehia makwa mohanĩtio, magatuĩka icooki.

\par }{\QB Moko make mamogothanĩtie hamwe.

\par }{\Q Magagĩĩkĩrwo ngingo-inĩ yakwa,

\par }{\QB nake Mwathani agakĩĩniina hinya.

\par }{\Q Akaaneana moko-inĩ ma arĩa itangĩhota gwĩtiiria.


\par }{\BB \par }
{\Q \VS{15}“Mwathani nĩaregete

\par }{\QB njamba ciothe cia ita iria ndĩ nacio,

\par }{\Q akanjĩtĩra ita nĩguo rĩnjũkĩrĩre,

\par }{\QB rĩmemende aanake akwa.

\par }{\Q Kĩhihĩro-inĩ gĩake kĩa ndibei-rĩ,

\par }{\QB Mwathani nĩarangĩrĩirie

\par }{\Q Mwarĩ Gathirange wa Juda.


\par }{\BB \par }
{\Q \VS{16}“Maũndũ macio nĩmo maratũma ndĩre,

\par }{\QB namo maitho makwa makanyũrũrũkia maithori.

\par }{\Q Gũtirĩ mũndũ ũrĩ hakuhĩ wa kũũhooreria,

\par }{\QB gũtirĩ mũndũ wa kũnyũmĩrĩria ngoro.

\par }{\Q Ciana ciakwa ituĩkĩte cia kũnyamarĩka

\par }{\QB tondũ thũ nĩyo ĩhootanĩte.”


\par }{\BB \par }
{\Q \VS{17}Zayuni atambũrũkĩtie moko,

\par }{\QB no gũtirĩ mũndũ wa kũmũhooreria.

\par }{\Q Jehova nĩathanĩte ũhoro wa Jakubu

\par }{\QB atĩ arĩa mariganĩtie nake matuĩke thũ ciake;

\par }{\Q Jerusalemu nĩatuĩkĩte

\par }{\QB kĩndũ kĩrĩ thaahu gatagatĩ-inĩ kao.


\par }{\BB \par }
{\Q \VS{18}“Jehova nĩ mũthingu,

\par }{\QB no rĩrĩ, nĩndaremeire watho wake.

\par }{\Q Thikĩrĩriai, inyuĩ andũ othe,

\par }{\QB na mũrore gũthĩĩnĩka gwakwa.

\par }{\Q Aanake akwa na airĩtu akwa

\par }{\QB nĩmatahĩtwo magatwarwo thĩ ngʼeni.


\par }{\BB \par }
{\Q \VS{19}“Ndaatũmanĩire arĩa twarĩ ngwatanĩro,

\par }{\QB no-o makĩngunyanĩra.

\par }{\Q Athĩnjĩri-Ngai akwa, na athuuri akwa

\par }{\QB marakuĩrĩire itũũra-inĩ rĩu inene,

\par }{\Q o magĩcaragia irio cia kũmatũũria muoyo.


\par }{\BB \par }
{\Q \VS{20}“Wee Jehova, ta rora wone ũrĩa ndĩ hatĩka-inĩ!

\par }{\QB Nĩndĩratangĩka thĩinĩ wakwa,

\par }{\Q na ngathĩĩnĩka thĩinĩ wa ngoro yakwa,

\par }{\QB nĩ ũndũ ngoretwo ndĩ mũremi mũno.

\par }{\Q Na kũu nja, hiũ cia njora nĩirooraga andũ,

\par }{\QB nakuo thĩinĩ no gĩkuũ kũrĩ.


\par }{\BB \par }
{\Q \VS{21}“Andũ nĩmaiguĩte mũcaayo wakwa,

\par }{\QB no gũtirĩ mũndũ o na ũmwe wa kũũhooreria.

\par }{\Q Thũ ciakwa ciothe nĩciguĩte ũhoro wa hatĩka ciakwa,

\par }{\QB nacio igakena nĩ ũndũ wa ũguo wĩkĩte.

\par }{\Q Nawe gĩkinyie mũthenya ũrĩa wanĩrĩire

\par }{\QB nĩguo nao mahaane ta niĩ.


\par }{\BB \par }
{\Q \VS{22}“Waganu wao wothe nĩũgĩkinye mbere yaku,

\par }{\QB nawe ũmeke o ta ũrĩa ũnjĩkĩte

\par }{\Q nĩ ũndũ wa mehia makwa mothe.

\par }{\Q Mĩcaayo yakwa nĩ mĩingĩ,

\par }{\QB nayo ngoro yakwa nĩĩringĩkĩte.”




\par }\PoetryChap{2}{\Q \VerseOne{1}Hĩ! Kaĩ Mwathani nĩakĩhumbĩrĩte Mwarĩ wa Zayuni

\par }{\QB na itu rĩa marakara make-ĩ!

\par }{\Q Nĩatungumanĩtie riiri wa Isiraeli,

\par }{\QB akaũharũrũkia kuuma igũrũ nginya thĩ;

\par }{\Q ndaaririkanire gaturwa ka magũrũ make,

\par }{\QB mũthenya ũrĩa aarakarire.


\par }{\BB \par }
{\Q \VS{2}Mwathani-rĩ, nĩameretie

\par }{\QB itũũro ciothe cia Jakubu atarĩ na tha;

\par }{\Q nĩamomorete ciĩhitho iria nũmu

\par }{\QB cia Mwarĩ wa Juda arĩ na marakara.

\par }{\Q Nĩagũithĩtie ũthamaki wa Mwarĩ wa Juda,

\par }{\QB na akagũithia anene ake, akamaconorithia.


\par }{\BB \par }
{\Q \VS{3}Rũhĩa rwa Isiraeli ruothe

\par }{\QB arũrengete arĩ na marakara mahiũ.

\par }{\Q Nĩeheretie guoko gwake kwa ũrĩo,

\par }{\QB gũkameeherera o rĩrĩa thũ ciamakuhĩrĩria.

\par }{\Q Nĩgũcina acinĩte Jakubu ta mwaki ũkũrĩrĩmbũka,

\par }{\QB ũrĩa ũcinaga kĩrĩa gĩothe kĩrĩ hakuhĩ naguo.


\par }{\BB \par }
{\Q \VS{4}Ageetete ũta wake o ta thũ;

\par }{\QB guoko gwake kwa ũrĩo nĩ kwĩhaarĩirie.

\par }{\Q Arĩa othe maatũire makenagia maitho-rĩ,

\par }{\QB amooragĩte o ta marĩ thũ;

\par }{\Q hema ya Mwarĩ wa Zayuni

\par }{\QB amĩitĩrĩirie mangʼũrĩ make mahaana ta mwaki.


\par }{\BB \par }
{\Q \VS{5}Mwathani-rĩ, atuĩkĩte ta thũ;

\par }{\QB nĩameretie Isiraeli.

\par }{\Q Nĩameretie nyũmba ciake ciothe cia ũthamaki,

\par }{\QB na akaananga ciĩhitho ciake iria nũmu.

\par }{\Q Nĩaingĩhĩirie Mwarĩ wa Juda

\par }{\QB gũcakaya na kũgirĩka.


\par }{\BB \par }
{\Q \VS{6}Nĩonũhĩte gĩikaro gĩake ta mũgũnda;

\par }{\QB nĩanangĩte handũ hake ha gũtũnganĩrwo.

\par }{\Q Jehova nĩatũmĩte Zayuni ariganĩrwo

\par }{\QB nĩ ciathĩ ciake iria njathane, o hamwe na Thabatũ ciake;

\par }{\Q nĩ ũndũ wa marakara make mahiũ-rĩ,

\par }{\QB akanyarara mũthamaki, o hamwe na mũthĩnjĩri-Ngai.


\par }{\BB \par }
{\Q \VS{7}Mwathani nĩaregete kĩgongona gĩake,

\par }{\QB na agatiganĩria handũ hake harĩa haamũre.

\par }{\Q Nĩaneanĩte thingo cia nyũmba ciake cia ũthamaki kũrĩ thũ;

\par }{\QB iraanĩrĩra irĩ thĩinĩ wa nyũmba ya Jehova,

\par }{\QB o taarĩ mũthenya wa gĩathĩ kĩrĩa gĩathane.


\par }{\BB \par }
{\Q \VS{8}Jehova nĩatuire itua rĩa kũmomora

\par }{\QB rũthingo rũrĩa rũthiũrũrũkĩirie Mwarĩ wa Zayuni.

\par }{\Q Nĩatambũrũkirie rũrigi rwa gũthima,

\par }{\QB na ndaagiririe guoko gwake gũtige kũrwananga.

\par }{\Q Nĩatũmire njirigo na thingo icakaye;

\par }{\QB o cierĩ igĩgĩtuĩka cia kwanangĩka.


\par }{\BB \par }
{\Q \VS{9}Ihingo ciakuo nĩihorokeire na thĩ;

\par }{\QB mĩgĩĩko yacio nĩamiunangĩte, akamĩananga.

\par }{\Q Mũthamaki na anene akuo nĩmatahĩtwo magatwarwo ndũrĩrĩ-inĩ,

\par }{\QB watho rĩu ndũrutanagwo,

\par }{\Q na anabii akuo nĩmatigire kuona cioneki

\par }{\QB ciumĩte kũrĩ Jehova.


\par }{\BB \par }
{\Q \VS{10}Athuuri a kũu kwa Mwarĩ wa Zayuni

\par }{\QB maikarĩte thĩ makirĩte ki;

\par }{\Q nao nĩmehurĩirie rũkũngũ mĩtwe,

\par }{\QB na makehumba nguo cia makũnia.

\par }{\Q Airĩtu a Jerusalemu

\par }{\QB mainamĩrĩire maturumithĩtie mĩtwe yao thĩ.


\par }{\BB \par }
{\Q \VS{11}Maitho makwa nĩmaroora nĩ kũrĩra,

\par }{\QB ngatangĩka thĩinĩ wakwa,

\par }{\Q naguo roho wakwa nĩũitũrũrĩirwo thĩ

\par }{\QB nĩ ũndũ wa andũ akwa kwanangwo,

\par }{\Q nĩgũkorwo twana na tũkenge

\par }{\QB tũraringĩkĩra njĩra-inĩ cia itũũra rĩrĩa inene.


\par }{\BB \par }
{\Q \VS{12}Tũrooria manyina atĩrĩ,

\par }{\QB “Irio na ndibei irĩ ha?”

\par }{\Q o tũkĩringĩkaga ta andũ matiihĩirio

\par }{\QB njĩra-inĩ cia itũũra rĩrĩa inene,

\par }{\Q o mĩoyo yatuo ĩgĩthiragĩra

\par }{\QB moko-inĩ ma manyina.


\par }{\BB \par }
{\Q \VS{13}Ingĩkiuga atĩa nĩ ũndũ waku?

\par }{\QB Ingĩkũgerekania nakĩ,

\par }{\QB wee Mwarĩ ũyũ wa Jerusalemu?

\par }{\Q Ingĩkũhaanania nakĩ,

\par }{\QB nĩguo ngũhoorerie,

\par }{\QB wee Mwarĩ ũyũ Gathirange wa Zayuni?

\par }{\Q Kĩronda gĩaku kĩrikĩte o ta iria.

\par }{\QB Nũũ ũngĩhota gũkũhonia?


\par }{\BB \par }
{\Q \VS{14}Cioneki iria anabii aku moonaga

\par }{\QB ciarĩ cia tũhũ na cia maheeni;

\par }{\Q matiigana kũmũguũrĩria mehia manyu

\par }{\QB nĩguo magirĩrĩrie gũtahwo kwanyu.

\par }{\Q Ndũmĩrĩri iria maamũheire

\par }{\QB ciarĩ cia maheeni, na cia kũmũhĩtithia.


\par }{\BB \par }
{\Q \VS{15}Ehĩtũkĩri othe mahũũraga hĩ;

\par }{\QB mathekaga makĩinainagĩria Mwarĩ ũyũ wa Jerusalemu mĩtwe,

\par }{\Q makĩũragia atĩrĩ:

\par }{\QB “Ĩĩ rĩĩrĩ nĩrĩo itũũra inene rĩrĩa rĩetagwo

\par }{\Q ũthaka ũrĩa mũkinyanĩru biũ,

\par }{\QB na rĩgeetwo gĩkeno gĩa thĩ yothe?”


\par }{\BB \par }
{\Q \VS{16}Thũ ciaku ciothe

\par }{\QB ciathamagia tũnua igũũkĩrĩre;

\par }{\Q igũthekagĩrĩra na ikahagarania magego,

\par }{\QB ikoiga atĩrĩ, “Ithuĩ nĩtũmũmeretie.

\par }{\Q Ũyũ nĩguo mũthenya ũrĩa tũtũire twetereire,

\par }{\QB na rĩu nĩtũwonete.”


\par }{\BB \par }
{\Q \VS{17}Jehova nĩarĩkĩtie gwĩka ũrĩa aathugundĩte;

\par }{\QB we nĩahingĩtie kiugo gĩake,

\par }{\QB kĩrĩa aathanire o matukũ ma tene.

\par }{\Q Akũngʼaũranĩtie ategũkũiguĩra tha,

\par }{\QB atũmĩte thũ igũkenerere,

\par }{\QB rũhĩa rwa amuku aku nĩruo atũgĩrĩtie.


\par }{\BB \par }
{\Q \VS{18}Ngoro cia andũ nĩirakaĩra Mwathani.

\par }{\QB Atĩrĩrĩ, wee rũthingo rũrũ rwa Mwarĩ wa Zayuni,

\par }{\Q reke maithori maku manyũrũrũke ta rũũĩ

\par }{\QB mũthenya na ũtukũ;

\par }{\Q ndũkahurũke,

\par }{\QB kana ũreke maitho maku mahurũke.


\par }{\BB \par }
{\Q \VS{19}Arahũka, ũkayũrũrũke ũtukũ,

\par }{\QB rĩrĩa ũrangĩri wa ũtukũ wambagĩrĩria;

\par }{\Q itũrũraga ngoro yaku ta maaĩ

\par }{\QB mbere ya Mwathani.

\par }{\Q Ambararia moko maku na igũrũ kũrĩ we

\par }{\QB nĩ ũndũ wa mĩoyo ya ciana ciaku,

\par }{\Q o icio iraringĩka nĩ ngʼaragu

\par }{\QB magomano-inĩ ma njĩra ciothe.


\par }{\BB \par }
{\Q \VS{20}“Wee Jehova, ta rora, na ũcũũranie:

\par }{\QB Nũũ ũngĩ wee ũrĩ weka ũguo?

\par }{\Q Andũ-a-nja nĩmagĩrĩirwo nĩ kũrĩa maciaro mao,

\par }{\QB o ciana iria marerete?

\par }{\Q Mũthĩnjĩri-Ngai na mũnabii nĩmagĩrĩire

\par }{\QB kũũragagĩrwo handũ-harĩa-haamũre ha Mwathani?


\par }{\BB \par }
{\Q \VS{21}“Andũ ethĩ o na arĩa akũrũ

\par }{\QB makomete hamwe rũkũngũ-inĩ rwa njĩra,

\par }{\Q aanake akwa na airĩtu

\par }{\QB moragĩtwo na rũhiũ rwa njora.

\par }{\Q Ũmoragĩte mũthenya ũrĩa ũrakarĩte;

\par }{\QB ũmoragĩte ũtekũmaiguĩra tha.


\par }{\BB \par }
{\Q \VS{22}“O ta ũrĩa wĩtanaga mũthenya wa gĩathĩ-rĩ,

\par }{\QB noguo ũnjĩtĩire maũndũ ma kũnguoyohia,

\par }{\Q makandigiicĩria mĩena yothe

\par }{\QB o taarĩ mũthenya wa gĩathĩ.

\par }{\Q Mũthenya wa marakara ma Jehova-rĩ,

\par }{\QB gũtirĩ mũndũ o na ũmwe wahonokire kana agĩtigara;

\par }{\Q arĩa ndarũmbũirie na ngĩrera-rĩ,

\par }{\QB thũ yakwa nĩĩmanangĩte.”




\par }\PoetryChap{3}{\Q \VerseOne{1}Niĩ ndĩ mũndũ wonete thĩĩna

\par }{\QB nĩ ũndũ wa kũhũũrwo na rũthanju rwa mangʼũrĩ make.


\par }{\Q \VS{2}Andwarĩte akangereria nduma-inĩ

\par }{\QB handũ ha ũtheri-inĩ;


\par }{\Q \VS{3}ti-itherũ, atũmĩte guoko gwake kũnjũkĩrĩre

\par }{\QB rĩngĩ na rĩngĩ, mũthenya wothe.


\par }{\BB \par }
{\Q \VS{4}Nĩatũmĩte nyama cia mwĩrĩ wakwa

\par }{\QB na gĩkonde kĩaguo ihinyare,

\par }{\QB na akoinanga mahĩndĩ makwa.


\par }{\Q \VS{5}Nĩandigiicĩirie, na agaathiũrũrũkĩria

\par }{\QB na marũrũ, na thĩĩna.


\par }{\Q \VS{6}Atũmĩte ndũũre nduma-inĩ

\par }{\QB o ta andũ arĩa maakuire tene.


\par }{\BB \par }
{\Q \VS{7}Nĩanjirigĩire na rũthingo nĩguo ndikae kũũra;

\par }{\QB mĩnyororo yakwa nĩamĩritũhĩtie mũno.


\par }{\Q \VS{8}O na rĩrĩa ndetana kana ndakaya ngĩenda ũteithio-rĩ,

\par }{\QB nĩ kũhingĩrĩria ahingagĩrĩria mahooya makwa.


\par }{\Q \VS{9}Nĩahingĩte njĩra yakwa na mahiga maicũhie;

\par }{\QB atũmĩte tũcĩra twakwa tuogome.


\par }{\BB \par }
{\Q \VS{10}Kũrĩ niĩ aatuĩkĩte o ta nduba rĩrĩa yoheirie,

\par }{\QB kana ta mũrũũthi rĩrĩa wĩhithĩte,


\par }{\Q \VS{11}akĩngururia kuuma gacĩra-inĩ,

\par }{\QB akĩndambuura, akĩndiganĩria itarĩ na ũteithio.


\par }{\Q \VS{12}Ageetete ũta wake, akangereka,

\par }{\QB nduĩke cabaa ya kũrathagwo nĩ mĩguĩ yake.


\par }{\BB \par }
{\Q \VS{13}Nĩatheecire ngoro yakwa

\par }{\QB na mĩguĩ kuuma thiaka-inĩ wake.


\par }{\Q \VS{14}Ngĩgĩtuĩka wa gũthekagĩrĩrwo nĩ andũ akwa othe;

\par }{\QB maanyũrũragia na rwĩmbo mũthenya wothe.


\par }{\Q \VS{15}Anjiyũrĩtie maũndũ marũrũ,

\par }{\QB na akaahũũnia na maaĩ ma nyongo.


\par }{\BB \par }
{\Q \VS{16}Nĩangʼethũrangĩte magego makwa na kagoto;

\par }{\QB anangĩrĩirie rũkũngũ-inĩ.


\par }{\Q \VS{17}Nĩnjagithĩtio thayũ;

\par }{\QB nĩndiganĩirwo ũgaacĩru nĩ kĩĩ.


\par }{\Q \VS{18}Nĩ ũndũ ũcio nguuga atĩrĩ, “Riiri wakwa nĩũthirĩte,

\par }{\QB o hamwe na maũndũ marĩa mothe ndũire njĩrĩgĩrĩire kuuma kũrĩ Jehova.”


\par }{\BB \par }
{\Q \VS{19}Nĩngũririkana thĩĩna wakwa, na kũũrũũra gwakwa,

\par }{\QB na ngaririkana maũndũ marũrũ, o na maaĩ ma nyongo.


\par }{\Q \VS{20}Ngoro yakwa no ĩraririkana maũndũ macio,

\par }{\QB nayo ĩkaringĩka thĩinĩ wakwa.


\par }{\Q \VS{21}O na gũtariĩ ũguo nĩndirikanaga ũndũ ũyũ,

\par }{\QB na tondũ wa ũguo ngagĩa na kĩĩrĩgĩrĩro:


\par }{\BB \par }
{\Q \VS{22}Tondũ wa wendo mũnene wa Jehova, nĩkĩo tũtaniinĩtwo biũ,

\par }{\QB nĩgũkorwo tha ciake itirĩ hĩndĩ ithiraga.


\par }{\Q \VS{23}Tha ciaku ikoragwo irĩ njerũ rũciinĩ o rũciinĩ,

\par }{\QB wĩhokeku waku nĩ mũnene mũno.


\par }{\Q \VS{24}Ngoro yakwa yugaga atĩrĩ,

\par }{\QB “Jehova nĩwe igai rĩakwa; tondũ ũcio nĩwe ndĩrĩetagĩrĩra.”


\par }{\BB \par }
{\Q \VS{25}Jehova nĩ mwega kũrĩ arĩa mamwĩhokaga,

\par }{\QB kũrĩ ngoro ĩyo ĩmũrongoragia;


\par }{\Q \VS{26}nĩ wega mũndũ gweterera

\par }{\QB ũhonokio wa Jehova o akirĩte.


\par }{\Q \VS{27}Nĩ wega mũndũ gũkuua icooki

\par }{\QB hĩndĩ ĩrĩa arĩ mũnini.


\par }{\BB \par }
{\Q \VS{28}Nĩaikare arĩ wiki akirĩte,

\par }{\QB nĩgũkorwo nĩ Jehova ũmũigĩrĩire rĩo.


\par }{\Q \VS{29}Nĩaturumithie ũthiũ wake rũkũngũ-inĩ,

\par }{\QB no gũkorwo aahota kũgĩa na kĩĩrĩgĩrĩro.


\par }{\Q \VS{30}Nĩerekererie rũthĩa kũrĩ mũndũ ũrĩa ũkũmũgũtha,

\par }{\QB na aiyũrwo nĩ thoni.


\par }{\BB \par }
{\Q \VS{31}Nĩgũkorwo Jehova

\par }{\QB ndateanagĩria andũ nginya tene.


\par }{\Q \VS{32}O na gũtuĩka nĩarehaga kĩeha-rĩ, we nĩaiguanagĩra tha,

\par }{\QB nĩgũkorwo wendo ũcio wake ũtathiraga nĩ mũnene mũno.


\par }{\Q \VS{33}Nĩgũkorwo ndarehagĩra andũ mĩnyamaro,

\par }{\QB kana akarehere ciana cia andũ kĩeha akĩendaga.


\par }{\BB \par }
{\Q \VS{34}Rĩrĩa andũ a bũrũri arĩa othe mohetwo

\par }{\QB maarangĩrĩrio na makinya-rĩ,


\par }{\Q \VS{35}rĩrĩa mũndũ aagithio kĩhooto gĩake

\par }{\QB mbere ya Ũrĩa-ũrĩ-Igũrũ-Mũno-rĩ,


\par }{\Q \VS{36}o na rĩrĩa mũndũ atuĩrwo ciira hatarĩ kĩhooto-rĩ,

\par }{\QB githĩ Mwathani ndonaga maũndũ macio?


\par }{\BB \par }
{\Q \VS{37}Nũũ ũngĩaria na atũme ũndũ ũcio ũhinge,

\par }{\QB Mwathani ataathanĩte gũtuĩke ũguo?


\par }{\Q \VS{38}Githĩ kanua-inĩ ka Ũrĩa-ũrĩ-Igũrũ-Mũno

\par }{\QB tiho hoimaga maũndũ mooru, na hakoima maũndũ mega?


\par }{\Q \VS{39}Mũndũ o wothe ũrĩ muoyo-rĩ, atetaga nĩkĩ

\par }{\QB rĩrĩa ekũherithio nĩ ũndũ wa mehia make?


\par }{\BB \par }
{\Q \VS{40}Nĩtũthuthuurie-i mĩthiĩre iitũ na tũmĩtuĩrie,

\par }{\QB tũcokerere Jehova.


\par }{\Q \VS{41}Nĩtwambararie ngoro ciitũ na moko maitũ na igũrũ

\par }{\QB kũrĩ Mũrungu ũrĩa ũrĩ igũrũ, tuuge atĩrĩ:


\par }{\Q \VS{42}“Ithuĩ-rĩ, nĩtwĩhĩtie na tũgakũremera,

\par }{\QB wee nawe ũkaaga gũtũrekera.


\par }{\BB \par }
{\Q \VS{43}“Wee wĩhumbĩrĩte na marakara, ũgatũingatithia;

\par }{\QB ũũraganĩte ũtekũiguanĩra tha.


\par }{\Q \VS{44}Wee wĩhumbĩrĩte na itu

\par }{\QB nĩgeetha gũtikagĩe na ihooya rĩngĩgũkinyĩra.


\par }{\Q \VS{45}Wee ũtũmĩte tũtuĩke ta gĩko,

\par }{\QB na ta mahuti gatagatĩ ka ndũrĩrĩ.


\par }{\BB \par }
{\Q \VS{46}“Thũ ciitũ ciothe itwathamĩirie tũnua itũũkĩrĩre.


\par }{\Q \VS{47}Nĩtũkorereirwo nĩ kĩmako kĩnene, na tũkenjerwo marima,

\par }{\QB tũgakorwo nĩ ũniinani, na mwanangĩko.”


\par }{\Q \VS{48}Maitho makwa maranyũrũrũkia tũrũũĩ twa maithori

\par }{\QB nĩ ũndũ andũ akwa nĩmanangĩtwo.


\par }{\BB \par }
{\Q \VS{49}Maitho makwa marĩnyũrũrũkagia maithori mategũtigithĩria,

\par }{\QB magaikara o makĩnyũrũrũkaga,


\par }{\Q \VS{50}nginya rĩrĩa Jehova agaacũthĩrĩria arĩ igũrũ oone.


\par }{\Q \VS{51}Maũndũ marĩa ndĩrona nĩmaranjiguithia kĩeha ngoro,

\par }{\QB tondũ wa andũ-a-nja othe a itũũra rĩakwa inene.


\par }{\BB \par }
{\Q \VS{52}Andũ arĩa maatuĩkĩte thũ ciakwa hatarĩ gĩtũmi

\par }{\QB nĩo maanguĩmaga ta nyoni.


\par }{\Q \VS{53}Maanjikirie irima makĩenda kũnjũraga,

\par }{\QB na makĩĩhũũra na mahiga;


\par }{\Q \VS{54}ndaahubanĩirio nĩ maaĩ maingĩ,

\par }{\QB magĩikũrũkĩra igũrũ rĩa mũtwe wakwa,

\par }{\QB na niĩ ngĩĩciiria ndĩ hakuhĩ kũniinwo.


\par }{\BB \par }
{\Q \VS{55}Ngĩkaĩra rĩĩtwa rĩaku Wee Jehova,

\par }{\QB ndĩ kũu irima-inĩ rĩu iriku.


\par }{\Q \VS{56}Na we ũkĩigua ithaithana rĩakwa, ngĩkwĩra atĩrĩ,

\par }{\QB “Tiga kũhinga matũ maku ngĩgũkaĩra ũndeithie.”


\par }{\Q \VS{57}Nawe ũkĩnguhĩrĩria rĩrĩa ndagũkaĩire,

\par }{\QB ũkĩnjĩĩra atĩrĩ, “Tiga gwĩtigĩra.”


\par }{\BB \par }
{\Q \VS{58}Wee Mwathani-rĩ, nĩwe wanjiirĩrĩire;

\par }{\QB nawe ũgĩgĩkũũra muoyo wakwa.


\par }{\Q \VS{59}Wee Jehova, nĩwonete ũũru ũrĩa njĩkĩtwo.

\par }{\QB Tua ciira wakwa arĩ we!


\par }{\Q \VS{60}Wee nĩwonete kwĩrĩhĩria kwao guothe,

\par }{\QB o na mathugunda mao mothe ma kũnjũkĩrĩra.


\par }{\BB \par }
{\Q \VS{61}Wee Jehova-rĩ, nĩũiguĩte irumi iria manumĩte nacio,

\par }{\QB o na mathugunda mao mothe ma kũnjũkĩrĩra:


\par }{\Q \VS{62}maũndũ marĩa thũ ciakwa ciaragia na mĩheehũ ikĩngʼungʼuanaga

\par }{\QB injũkĩrĩre mũthenya wothe.


\par }{\Q \VS{63}Ta kĩmarore! Magĩikara thĩ kana magĩũkĩra,

\par }{\QB maanyũrũragia na nyĩmbo ciao.


\par }{\BB \par }
{\Q \VS{64}Wee Jehova-rĩ, marĩhe kũringana na ũrĩa mekĩte,

\par }{\QB kũringana na wĩra wa moko mao.


\par }{\Q \VS{65}Ũmia ngoro ciao, nakĩo kĩrumi gĩaku kĩroikara nao!


\par }{\Q \VS{66}Maingatithie ũrĩ na marakara,

\par }{\QB na ũmaniine mathire gũkũ mũhuro wa igũrũ rĩa Jehova.




\par }\PoetryChap{4}{\Q \VerseOne{1}Hĩ! Kaĩ thahabu ĩyo nĩĩthirĩte ũkengu wayo-ĩ,

\par }{\QB thahabu ĩrĩa therie kaĩ ĩrĩ gũthita-ĩ!

\par }{\Q Tũhiga twa goro tũrĩa twamũre

\par }{\QB nĩtũhurunjĩtwo magomano-inĩ ma njĩra ciothe.


\par }{\BB \par }
{\Q \VS{2}Ariũ a Zayuni arĩa me bata,

\par }{\QB arĩa rĩmwe mangĩaringithanirio na thogora wa thahabu,

\par }{\Q kaĩ rĩu moonagwo ta nyũngũ cia rĩũmba-ĩ,

\par }{\QB o ta wĩra wa moko ma mũũmbi!


\par }{\BB \par }
{\Q \VS{3}O na mbwe nĩciongithagia ciana ciacio,

\par }{\QB no andũ akwa matuĩkĩte andũ matarĩ tha,

\par }{\QB o ta nyaga cia werũ-inĩ.


\par }{\BB \par }
{\Q \VS{4}Rũrĩmĩ rwa gakenge

\par }{\QB rũnyiitanĩte na karakara nĩ ũndũ wa kũnyoota;

\par }{\Q twana tũhooyaga irio,

\par }{\QB no gũtirĩ mũndũ ũtũheaga.


\par }{\BB \par }
{\Q \VS{5}Andũ arĩa rĩmwe maarĩĩaga irio njega,

\par }{\QB rĩu maikaraga njĩra-inĩ mekonotete,

\par }{\Q arĩa maarerirwo makĩhumbagwo nguo cia rangi wa ndathi-rĩ,

\par }{\QB rĩu makomaga ciara-inĩ cia mũhu.


\par }{\BB \par }
{\Q \VS{6}Iherithia rĩa andũ akwa

\par }{\QB nĩ inene gũkĩra rĩa itũũra rĩa Sodomu,

\par }{\Q rĩrĩa rĩangʼaũranirio o rĩmwe,

\par }{\QB gũtarĩ guoko kwarĩteithirie.


\par }{\BB \par }
{\Q \VS{7}Anene akuo maatherete gũkĩra tharunji,

\par }{\QB na makeerũha gũkĩra iria,

\par }{\Q maarĩ atune mĩĩrĩ gũkĩra ruru ĩrĩa ndune,

\par }{\QB magakĩhaana ta kahiga ka goro karĩa getagwo yakuti.


\par }{\BB \par }
{\Q \VS{8}No rĩu mairĩte o na gũkĩra mbiro;

\par }{\QB matikũũrĩkanaga marĩ njĩra-inĩ.

\par }{\Q Ikonde cia mĩĩrĩ yao ciũmanĩrĩire na mahĩndĩ;

\par }{\QB ciumĩte o ta rũthanju.


\par }{\BB \par }
{\Q \VS{9}Kaba arĩa mooragagwo na rũhiũ rwa njora,

\par }{\QB kũrĩ arĩa makuuaga nĩ ngʼaragu;

\par }{\Q matooragio nĩkũhũũta,

\par }{\QB makamoca nĩ ũndũ wa kwaga irio cia kuuma mũgũnda.


\par }{\BB \par }
{\Q \VS{10}Moko ma andũ-a-nja arĩa marĩ tha

\par }{\QB nĩmarugire ciana ciao ene,

\par }{\Q igĩtuĩka irio ciao

\par }{\QB hĩndĩ ĩyo andũ akwa manangirwo.


\par }{\BB \par }
{\Q \VS{11}Jehova nĩarekereirie mangʼũrĩ make biũ;

\par }{\QB aitũrũrĩte marakara make mahiũ.

\par }{\Q Nĩakĩtie mwaki kũu Zayuni

\par }{\QB ũrĩa ũcinĩte mĩthingi yakuo.


\par }{\BB \par }
{\Q \VS{12}Athamaki a thĩ matingĩetĩkirie,

\par }{\QB o na kana kĩrĩndĩ o na kĩmwe gĩa gũkũ thĩ,

\par }{\Q atĩ thũ na amuku nĩmangĩahotire

\par }{\QB gũtoonya ihingo cia Jerusalemu.


\par }{\BB \par }
{\Q \VS{13}No ũndũ ũcio wekĩkire nĩ ũndũ wa mehia ma anabii akuo,

\par }{\QB na mawaganu ma athĩnjĩri-Ngai akuo

\par }{\Q arĩa manaita thakame

\par }{\QB ya andũ arĩa athingu kũu thĩinĩ.


\par }{\BB \par }
{\Q \VS{14}Rĩu maturuuraga njĩra-inĩ

\par }{\QB ta andũ atumumu.

\par }{\Q Mathaahĩtio nĩ thakame ũũ atĩ

\par }{\QB gũtirĩ mũndũ o na ũmwe ũngĩgeria kũhutia nguo ciao.


\par }{\BB \par }
{\Q \VS{15}Andũ mamakayagĩrĩria, makoiga atĩrĩ,

\par }{\QB “Thiĩi nakũu! Mũrĩ na thaahu! Thiĩi! Thiĩi! Mũtigatũhutie!”\FTNT{*}{{\FR 4:15 }{\FT{Andũ arĩa maakoragwo na mangũ maanagĩrĩra nĩguo andũ matikamahutie tondũ maakoragwo na thaahu (Alaw 13:45).}}}

\par }{\Q Ningĩ moora na maatuĩka orũũri,

\par }{\QB makeerwo atĩrĩ kũu ndũrĩrĩ-inĩ,

\par }{\QB “Matingĩikara gũkũ rĩngĩ.”


\par }{\BB \par }
{\Q \VS{16}Jehova we mwene nĩwe ũmahurunjĩte;

\par }{\QB nĩatigĩte kũmarũmbũiya.

\par }{\Q Athĩnjĩri-Ngai matiheagwo gĩtĩĩo,

\par }{\QB o na makarega gũtuga athuuri.


\par }{\BB \par }
{\Q \VS{17}Makĩria ma ũguo-rĩ, maitho maitũ nĩmathirire hinya,

\par }{\QB o tũcũthĩrĩirie ũteithio ũrĩa tũtoonire;

\par }{\Q kuuma mĩthiringo iitũ ĩrĩa mĩraihu-rĩ,

\par }{\QB twetereire rũrĩrĩ rũtangĩahotire gũtũhonokia.


\par }{\BB \par }
{\Q \VS{18}Andũ maatũcemaga ikinya gwa ikinya,

\par }{\QB nĩ ũndũ ũcio tũtingĩathiĩrĩire njĩra-inĩ ciitũ.

\par }{\Q Ithirĩro riitũ rĩgĩkuhĩrĩria, namo matukũ maitũ maarĩ matare,

\par }{\QB nĩgũkorwo ithirĩro riitũ nĩrĩakinyĩte.


\par }{\BB \par }
{\Q \VS{19}Andũ arĩa matũingatithĩtie-rĩ,

\par }{\QB maarĩ na ihenya gũkĩra nderi irĩ rĩera-inĩ;

\par }{\Q maatũhanyũkagĩria irĩma-inĩ,

\par }{\QB na magatuoheria werũ-inĩ.


\par }{\BB \par }
{\Q \VS{20}Mũndũ ũrĩa mũitĩrĩrie maguta nĩ Jehova,

\par }{\QB o we ũrĩa warĩ ta mĩhũmũ iitũ-rĩ,

\par }{\QB nĩagwatirio nĩ mĩtego yao.

\par }{\Q Tweciiragia atĩ tũrĩ kĩĩruru-inĩ gĩake-rĩ,

\par }{\QB no tũtũũre gatagatĩ ka ndũrĩrĩ.


\par }{\BB \par }
{\Q \VS{21}Kena na ũcanjamũke, wee Mwarĩ wa Edomu,

\par }{\QB o wee ũtũũraga bũrũri wa Uzu.

\par }{\Q No rĩrĩ, o nawe gĩkombe gĩkĩ nĩgĩgagũkora;

\par }{\QB ũgaakĩnyuĩra ũrĩĩo, na ũrutwo nguo, ũtigwo njaga.


\par }{\BB \par }
{\Q \VS{22}Wee Mwarĩ wa Zayuni-rĩ, iherithia rĩaku nĩrĩgathira;

\par }{\QB ndakoongerera ihinda rĩaku rĩa gũikara ũrĩ mũtahe.

\par }{\Q No wee, Mwarĩ wa Edomu-rĩ, nĩagakũherithĩria mehia maku

\par }{\QB na aguũrie waganu waku.




\par }\PoetryChap{5}{\Q \VerseOne{1}Wee Jehova-rĩ, ririkana maũndũ marĩa matũkorete;

\par }{\QB ta rora wone gũconoka gwitũ.


\par }{\Q \VS{2}Igai riitũ nĩrĩneanĩtwo kũrĩ ageni,

\par }{\QB nayo mĩciĩ iitũ ĩgakĩneanwo kũrĩ andũ a kũngĩ.


\par }{\Q \VS{3}Nĩtũtuĩkĩte ciana cia ngoriai na ciana itarĩ na maithe,

\par }{\QB nao manyina maitũ magatuĩka ta atumia a ndigwa.


\par }{\Q \VS{4}Maaĩ marĩa tũnyuuaga no tũgũrire;

\par }{\QB o na ngũ nĩkũgũra tũragũra.


\par }{\Q \VS{5}Arĩa matũingatithagia marĩ o magũrũ-inĩ maitũ;

\par }{\QB nĩtũnogete, na tũkaaga ũhurũko.


\par }{\Q \VS{6}Twĩneanĩte kũrĩ andũ a Misiri na a Ashuri

\par }{\QB nĩgeetha tuone irio cia gũtũigana.


\par }{\Q \VS{7}Maithe maitũ nĩmehirie na rĩu matirĩ ho,

\par }{\QB na ithuĩ nĩ ithuĩ tũraherithio handũ hao.


\par }{\Q \VS{8}Ngombo nĩcio itwathaga,

\par }{\QB na gũtirĩ mũndũ wa gũtũteithũra kuuma moko-inĩ ma cio.


\par }{\Q \VS{9}Tuonaga irio na ũndũ wa gũtwarĩrĩria mĩoyo iitũ ũgwati-inĩ,

\par }{\QB nĩ ũndũ wa rũhiũ rwa njora rũrĩa rũrĩ werũ-inĩ.


\par }{\Q \VS{10}Gĩkonde giitũ kĩhiũhĩte o ta riiko rĩa kũruga mĩgate,

\par }{\QB tũkainaina nĩ ũndũ wa kũhũũta.


\par }{\Q \VS{11}Andũ-a-nja nĩmanyiitĩtwo na hinya gũkũ Zayuni,

\par }{\QB nao airĩtu gathirange makanyiitwo na hinya matũũra-inĩ ma Juda.


\par }{\Q \VS{12}Anene akuo nĩ macuurĩtio na moko mao;

\par }{\QB athuuri nao matiheagwo gĩtĩĩo.


\par }{\Q \VS{13}Aanake marutithagio wĩra wa hinya ithĩi-inĩ;

\par }{\QB tũmwana natuo tũtũgũũgaga nĩgũkuuithio mĩrigo ya ngũ.


\par }{\Q \VS{14}Athuuri nĩmatigĩte gũikara kĩhingo-inĩ gĩa itũũra inene;

\par }{\QB aanake nao nĩmatigĩte kũina nyĩmbo ciao.


\par }{\Q \VS{15}Ngoro ciitũ nĩithirĩte gĩkeno;

\par }{\QB ndũrũhĩ ciitũ igarũrũkĩte igatuĩka macakaya.


\par }{\Q \VS{16}Thũmbĩ ya ũnene\FTNT{*}{{\FR 5:16 }{\FT{Thũmbĩ yonanagia riiri na gĩtĩĩo (Isa 28:1, 3).}}} nĩĩgwĩte, ĩgatuuma mũtwe,

\par }{\QB kaĩ tũrĩ na haaro-ĩ, nĩgũkorwo nĩtwĩhĩtie!


\par }{\Q \VS{17}Tondũ ũcio ngoro ciitũ nĩiringĩkĩte;

\par }{\QB na tondũ wa maũndũ macio maitho maitũ makaira,


\par }{\Q \VS{18}tondũ wa Kĩrĩma gĩa Zayuni, kĩrĩa gĩkirĩte ihooru,

\par }{\QB nacio mbwe rĩu nĩkuo iceeraga.


\par }{\Q \VS{19}Wee Jehova-rĩ, wathanaga nginya tene;

\par }{\QB gĩtĩ gĩaku kĩa ũnene gĩtũũraga kuuma njiarwa nginya njiarwa.


\par }{\Q \VS{20}Ũriganagĩrwo nĩ ithuĩ hĩndĩ ciothe nĩkĩ?

\par }{\QB Ũtũtiganĩirie hĩndĩ ndaaya ũguo nĩkĩ?


\par }{\Q \VS{21}Wee Jehova-rĩ, tũcookererie harĩwe, nĩguo tũhote gũgũcookerera;

\par }{\QB erũhia matukũ maitũ macooke o ta ũrĩa matariĩ tene,


\par }{\Q \VS{22}tiga ũkorirwo nĩũtũregeete biũ,

\par }{\QB ũgagĩtũrakarĩra o mũno makĩria.

\par }