\NormalFont\ShortTitle{Hosea}

{\MT HOSEA



\par }\ChapOne{1}{\PP \VerseOne{1}Ĩno nĩyo ndũmĩrĩri ya Jehova ĩrĩa yakinyĩrĩire Hosea mũrũ wa Beeri hĩndĩ ya wathani wa Uzia, na wa Jothamu, na wa Ahazu, na wa Hezekia athamaki a Juda, na hĩndĩ ya wathani wa Jeroboamu mũrũ wa Joashu mũthamaki wa Isiraeli:


\par }{\SH Mũtumia wa Hosea na Ciana Ciao
\par }
{\PP \VS{2}Rĩrĩa Jehova aambĩrĩirie kwaria na kanua ka Hosea, Jehova aamwĩrire atĩrĩ, “Thiĩ, ũkahikie mũtumia mũmaraya na ũgĩe na ciana cia ũmaraya, tondũ andũ a bũrũri nĩmehĩtie, na ũndũ wa ũtharia mũũru mũno wa gũtirika Jehova.”

\VS{3}Nĩ ũndũ ũcio Hosea akĩhikia Gomeri mwarĩ wa Dibilaimu, nake akĩgĩa nda na akĩmũciarĩra mwana wa kahĩĩ.


\par }{\PP \VS{4}Nake Jehova akĩĩra Hosea atĩrĩ, “Gatue Jezireeli, tondũ nĩngũherithia nyũmba ya Jehu o narua nĩ ũndũ wa ũragani mũnene ooraganire kũu Jezireeli,\FTNT{*}{{\FR 1:4 }{\FT{Jezireeli nĩ kuuga “Ngai nĩaharaganagia”.}}} na niine ũthamaki wa Isiraeli.

\VS{5}Mũthenya ũcio-rĩ, nĩngoinanga ũta wa Isiraeli Gĩtuamba-inĩ kĩa Jezireeli.”


\par }{\PP \VS{6}Gomeri akĩgĩa nda rĩngĩ na agĩciara mwana wa kairĩtu. Nake Jehova akĩĩra Hosea atĩrĩ, “Gatue Lo-Ruhama, nĩgũkorwo ndigacooka kuonania wendo rĩngĩ kũrĩ nyũmba ya Isiraeli, atĩ ndĩmarekere o na atĩa.\FTNT{†}{{\FR 1:6 }{\FT{Lo-Ruhama nĩ kuuga “arĩa mataiguĩrĩirwo tha” kana “andũ matarĩ ende”.}}}

\VS{7}No nĩngonania wendo kũrĩ nyũmba ya Juda; na nĩngamahonokia, na ti na ũndũ wa ũta, kana rũhiũ rwa njora kana mbaara, kana na mbarathi na ahaici acio, no nĩ ũndũ wa Jehova Ngai wao.”


\par }{\PP \VS{8}Thuutha wa gũtigithia Lo-Ruhama kuonga-rĩ, Gomeri agĩciara kahĩĩ kangĩ.

\VS{9}Nake Jehova akĩmwĩra atĩrĩ, “Gatue Lo-Ammi, nĩ ũndũ inyuĩ mũtirĩ andũ akwa, na niĩ ndirĩ Ngai wanyu.\FTNT{‡}{{\FR 1:9 }{\FT{Lo-Ammi nĩ kuuga “arĩa matarĩ andũ akwa”.}}}


\par }{\PP \VS{10}“No rĩrĩ, andũ a Isiraeli magaatuĩka ta mũthanga wa hũgũrũrũ-inĩ cia iria, ũrĩa ũtangĩthimĩka kana ũtarĩke. O handũ harĩa merĩirwo atĩrĩ, ‘Inyuĩ mũtirĩ andũ akwa’, no ho mageetwo ‘ariũ a Ngai ũrĩa ũrĩ muoyo’.

\VS{11}Nao andũ a Juda na andũ a Isiraeli nĩmagacookanĩrĩra rĩngĩ, na nĩmagathuura mũndũ ũmwe amatongorie, nao nĩmakoima bũrũri ũcio, nĩgũkorwo mũthenya wa Jezireeli nĩũgaatuĩka mũthenya mũnene.




\par }\Chap{2}{\PP \VerseOne{1}“Ha ũhoro wa ariũ a thoguo, meere atĩrĩ, ‘Inyuĩ mũrĩ andũ akwa’, na ha ũhoro wa aarĩ a thoguo, ũmeere atĩrĩ, ‘Inyuĩ mũrĩ endwa akwa’.\FTNT{*}{{\FR 2:1 }{\FT{Ruhama nĩ kuuga “arĩa maiguĩrĩirwo tha”, naguo Ammi nĩ kuuga “andũ akwa”.}}}


\par }{\SH Isiraeli Kũherithio na Gũcookererio
\par }
{\Q \VS{2}“Thaithai nyina wanyu, mũthaithei,

\par }{\QB nĩgũkorwo we ti mũtumia wakwa,

\par }{\QB na niĩ ndirĩ mũthuuriwe.

\par }{\Q Nĩeherie maũndũ ma ũtharia ũthiũ-inĩ wake,

\par }{\QB na athengie ũmaraya gatagatĩ-inĩ ka nyondo ciake.


\par }{\Q \VS{3}Akorwo ti ũguo ndĩmũrute nguo aikare arĩ njaga,

\par }{\QB na ndũme aikare njaga o ta mũthenya ũrĩa aaciarirwo;

\par }{\Q ngaamũtua ta werũ,

\par }{\QB na ndĩmũgarũre atuĩke bũrũri mũngʼaru,

\par }{\QB na ndĩmũũrage na nyoota.


\par }{\Q \VS{4}Ndikaiguĩra ciana ciake tha,

\par }{\QB tondũ nĩ ciana cia ũtharia.


\par }{\Q \VS{5}Nyina wao akoretwo akĩhũũra ũmaraya,

\par }{\QB na aagĩire nda ciao na njĩra cia ũũra-thoni.

\par }{\Q Nĩ ũndũ oigĩte atĩrĩ, ‘Nĩngũrũmĩrĩra endwa akwa,

\par }{\QB arĩa maaheaga irio ciakwa na maaĩ makwa,

\par }{\Q na guoya wakwa wa ngʼondu o na gatani yakwa,

\par }{\QB maguta makwa o na kĩrĩa nyuuaga.’


\par }{\Q \VS{6}Nĩ ũndũ wa ũguo nĩngũhinga njĩra yake na mĩigua,

\par }{\QB ndĩmũirigĩre thĩinĩ, aage njĩra ya kuumĩra.


\par }{\Q \VS{7}Nĩagatengʼeria endwa ake na ndakamakinyĩra.

\par }{\QB Akaamacaria na ndakamona.

\par }{\Q Hĩndĩ ĩyo nĩagacooka oige atĩrĩ,

\par }{\QB ‘Nĩngũcooka kũrĩ mũthuuri wakwa wa mbere,

\par }{\QB nĩgũkorwo hĩndĩ ĩyo nĩndaikarĩte wega gũkĩra rĩu.’


\par }{\Q \VS{8}Mũtumia ũcio nĩagire kũmenya atĩ nĩ niĩ

\par }{\QB ndaamũheaga ngano, na ndibei ya mũhihano, o na maguta,

\par }{\Q na ngamũingĩhĩria betha na thahabu,

\par }{\QB iria maahũthagĩra gũthondeka ngai ĩrĩa ĩĩtagwo Baali.\FTNT{†}{{\FR 2:8 }{\FT{Andũ a Kaanani meetĩkĩtie atĩ Baali nĩyo yamaheaga ngano, na ndibei, na maguta.}}}


\par }{\BB \par }
{\Q \VS{9}“Tondũ ũcio nĩngoya ngano yakwa yakũra,

\par }{\QB na ndibei yakwa ya mũhihano yagĩrĩra,

\par }{\Q na ndĩmũtunye guoya wakwa wa ngʼondu na gatani yakwa,

\par }{\QB o iria ciarĩ cia kũmũhumbĩra njaga yake.


\par }{\Q \VS{10}Nĩ ũndũ ũcio, nĩngaguũria maũndũ make ma waganu

\par }{\QB endwa ake mamwĩroreire;

\par }{\QB gũtirĩ mũndũ ũkaamũteithũra moko-inĩ makwa.


\par }{\Q \VS{11}Nĩnganiina ikeno ciake ciothe, arĩ cio:

\par }{\QB ciathĩ ciake cia mwaka o mwaka, na Tũrũgamo twake twa mweri,

\par }{\QB na mĩthenya yake ya Thabatũ, na ciathĩ ciake ciothe iria nyamũre.


\par }{\Q \VS{12}Nĩngathũkangia mĩthabibũ yake na mĩkũyũ yake,

\par }{\QB ĩrĩa oigire nĩ irĩhi rĩake kuuma kũrĩ endwa ake;

\par }{\Q nĩngamĩtua ihinga,

\par }{\QB na nyamũ cia gĩthaka nĩikamĩrĩa.”


\par }{\Q \VS{13}Jehova ekuuga atĩrĩ,

\par }{\Q “Nĩngamũherithia nĩ ũndũ wa mĩthenya ĩrĩa acinĩire Baali ũbumba;

\par }{\QB rĩrĩa eegemagia na icũhĩ, na mathaga ma goro,

\par }{\QB na akĩrũmĩrĩra endwa ake, no akĩriganĩrwo nĩ niĩ.


\par }{\BB \par }
{\Q \VS{14}“Nĩ ũndũ wa ũguo nĩngũmũguucĩrĩria na waara;

\par }{\QB ngũmũtongoria nginya werũ-inĩ,

\par }{\QB na ndĩmwarĩrie na ciugo cia wendo.


\par }{\Q \VS{15}Kũu nĩkuo ngaamũcookeria mĩgũnda yake ya mĩthabibũ,

\par }{\QB na ndue Kĩanda kĩa Akori mũrango wa mwĩhoko.\FTNT{‡}{{\FR 2:15 }{\FT{Kĩanda kĩa Akori nĩ kuuga “thĩĩna” kana “gũthĩĩnio”.}}}

\par }{\Q Kũu nĩkuo akaina o ta ũrĩa ainaga matukũ-inĩ ma ũnini wake,

\par }{\QB aine ta ũrĩa ainire mũthenya ũrĩa aambatire kuuma bũrũri wa Misiri.”


\par }{\BB \par }
{\Q \VS{16}Jehova ekuuga atĩrĩ, “Mũthenya ũcio-rĩ,

\par }{\QB nĩũkanjĩta ‘Mũthuuri wakwa’;

\par }{\QB ndũkanjĩta rĩngĩ ‘Mwathi wakwa’.


\par }{\Q \VS{17}Nĩngeheria marĩĩtwa ma Baali kuuma mĩromo-inĩ yake;

\par }{\QB marĩĩtwa macio matikagwetwo rĩngĩ.


\par }{\Q \VS{18}Mũthenya ũcio nĩngathondeka kĩrĩkanĩro

\par }{\QB na nyamũ cia gĩthaka, o na nyoni cia rĩera-inĩ,

\par }{\QB na ciũmbe iria ithiiagĩra gũkũ thĩ nĩ ũndũ wao.

\par }{\Q Ũta, na rũhiũ rwa njora, na mbaara nĩngaciniina bũrũri-inĩ,

\par }{\QB nĩgeetha othe makomage marĩ na thayũ.


\par }{\Q \VS{19}Nĩngakũũria ũtuĩke mũtumia wakwa nginya tene;

\par }{\QB ngaakũũria ũtuĩke wakwa ũhoro-inĩ wa ũthingu na wa kĩhooto,

\par }{\QB ngũũrie ndĩ na wendo na tha.


\par }{\Q \VS{20}Nĩngakũũria ũtuĩke wakwa na wĩhokeku,

\par }{\QB nawe nĩũgetĩkĩra Jehova.”


\par }{\BB \par }
{\Q \VS{21}Jehova ekuuga atĩrĩ,

\par }{\QB “Mũthenya ũcio-rĩ, nĩngacookia ũhoro;

\par }{\Q nĩngacookeria matu ũhoro,

\par }{\QB namo matu macookerie thĩ ũhoro;


\par }{\Q \VS{22}nayo thĩ ĩcookerie ngano,

\par }{\QB na ndibei ya mũhihano, na maguta ũhoro,

\par }{\QB nacio nĩigacookeria Jezireeli ũhoro.


\par }{\Q \VS{23}Nĩngamũhaanda bũrũri-inĩ nĩ ũndũ wakwa mwene;

\par }{\QB nĩngonania wendo wakwa harĩ ũrĩa nderĩte atĩrĩ,

\par }{\PC ‘Niĩ ndikwendete’.

\par }{\Q Arĩa nderĩte atĩrĩ, ‘Inyuĩ mũtirĩ andũ akwa’,

\par }{\QB nĩngameera atĩrĩ,

\par }{\PC ‘Inyuĩ mũrĩ andũ akwa’;

\par }{\QB na mũndũ o mũndũ oige atĩrĩ, ‘Wee nĩwe Ngai wakwa.’ ”




\par }\Chap{3}{\SH Hosea na Mũtumia Wake Kũiguana Rĩngĩ
\par }
{\PP \VerseOne{1}Ningĩ Jehova akĩnjĩĩra atĩrĩ, “Thiĩ, wonie mũtumia waku wendo rĩngĩ, o na gũtuĩka nĩendetwo nĩ mũndũ ũngĩ na nĩ mũtharia. Mwende o ta ũrĩa Jehova endete andũ a Isiraeli, o na gũtuĩka nĩmagarũrũkagĩra ngai ingĩ na makenda keki iria nyamũre cia thabibũ nyũmũ.”


\par }{\PP \VS{2}Nĩ ũndũ ũcio ngĩmũgũra na thogora wa cekeri ikũmi na ithano\FTNT{*}{{\FR 3:2 }{\FT{nĩ ta giramu 170}}} cia betha, na ta homeri na letheku ĩmwe\FTNT{†}{{\FR 3:2 }{\FT{nĩ ta kilo 330}}} ya cairi.

\VS{3}Ngĩcooka ngĩmwĩra atĩrĩ, “Nĩũgũtũũrania na niĩ matukũ maingĩ, na no nginya ũtige ũmaraya na ndũkendane na mũndũ ũngĩ, na niĩ nĩngũtũũrania nawe.”


\par }{\PP \VS{4}Nĩgũkorwo andũ a Isiraeli nĩmegũtũũra matukũ maingĩ matarĩ na mũthamaki kana mũnene, na matarĩ na igongona kana mahiga maamũre, na matarĩ na ebodi kana mũhianano.

\VS{5}Thuutha ũcio andũ a Isiraeli nĩmagacooka na marongorie Jehova Ngai wao na Daudi mũthamaki wao. Nĩmagooka makĩinainaga kũrĩ Jehova na kũrĩ irathimo ciake matukũ-inĩ ma mũthia.




\par }\Chap{4}{\SH Thitango ya Gũũkĩrĩra Isiraeli
\par }
{\Q \VerseOne{1}Iguai ũhoro wa Jehova, inyuĩ andũ a Isiraeli,

\par }{\QB tondũ Jehova nĩekũmũthitanga,

\par }{\QB inyuĩ mũtũũraga thĩinĩ wa bũrũri ũyũ:

\par }{\Q “Nĩ ũndũ-rĩ, gũtirĩ na wĩhokeku kana wendo,

\par }{\QB kana kũmenya Ngai thĩinĩ wa bũrũri ũyũ.


\par }{\Q \VS{2}Kĩrĩa kũrĩ no kũrumana, na kũheenania, na ũragani,

\par }{\QB na ũici, na ũtharia;

\par }{\Q maũndũ macio makaingĩha mũno,

\par }{\QB na ũiti wa thakame ũkarũmĩrĩra ũiti wa thakame.


\par }{\Q \VS{3}Nĩ ũndũ wa gĩtũmi kĩu bũrũri nĩũracakaya,

\par }{\QB na arĩa othe matũũraga thĩinĩ waguo makahinyara;

\par }{\Q nyamũ cia gĩthaka, na nyoni cia rĩera-inĩ,

\par }{\QB na thamaki cia iria-inĩ nĩgũkua irakua.


\par }{\BB \par }
{\Q \VS{4}“No rĩrĩ, ndũkareke mũndũ arehe thitango,

\par }{\QB mũndũ ndagathitange ũrĩa ũngĩ,

\par }{\Q nĩgũkorwo andũ anyu mahaana andũ arĩa

\par }{\QB mathitangaga mũthĩnjĩri-Ngai.


\par }{\Q \VS{5}Mũhĩngagwo mũthenya na ũtukũ,

\par }{\QB na anabii makahĩngwo hamwe na inyuĩ.

\par }{\Q Nĩ ũndũ ũcio nĩnganiina maitũguo.


\par }{\QB \VS{6}Andũ akwa maniinagwo nĩ ũndũ wa kwaga ũmenyo.

\par }{\BB \par }
{\Q “Tondũ nĩmũregete ũmenyo,

\par }{\QB o na niĩ nĩndĩmũregete mũtuĩke athĩnjĩri-Ngai akwa;

\par }{\Q tondũ nĩmũtiganĩirie watho wa Ngai wanyu,

\par }{\QB o na niĩ nĩngatiganĩria ciana cianyu.


\par }{\Q \VS{7}O ũrĩa athĩnjĩri-Ngai maingĩhaga,

\par }{\QB noguo maakĩragĩrĩria kũnjĩhĩria;

\par }{\QB nao magĩkũũrania riiri wao na kĩndũ gĩa thoni.


\par }{\Q \VS{8}Mehũũnagia na mehia ma andũ akwa,

\par }{\QB na magakenera waganu wao.


\par }{\Q \VS{9}Na nĩgũgatuĩka atĩrĩ: O ta ũrĩa andũ makaahaana,

\par }{\QB no taguo athĩnjĩri-Ngai makaahaana.

\par }{\Q Nĩngamaherithia othe nĩ ũndũ wa mĩthiĩre yao,

\par }{\QB na ndĩmarĩhe kũringana na ciĩko ciao.


\par }{\BB \par }
{\Q \VS{10}“Makaarĩĩaga no matikahũũna,

\par }{\QB makaahũũraga ũmaraya no matikaingĩha,

\par }{\Q tondũ nĩmatiganĩirie Jehova

\par }{\QB nĩguo meheane

\VS{11}kũrĩ ũmaraya,

\par }{\Q na kũnyua ndibei ĩrĩa ngũrũ na ya mũhihano,

\par }{\QB iria cieheragia ũmenyo

\VS{12}wa andũ akwa.

\par }{\Q Mahooyaga kĩrĩra kuuma kũrĩ mũhianano mũicũhie,

\par }{\QB naruo rũthanju rwa ũragũri rũkamacookeria ũhoro.

\par }{\Q Roho wa ũmaraya nĩũmahĩtithagia njĩra;

\par }{\QB makaaga kwĩhokeka kũrĩ Ngai wao.


\par }{\Q \VS{13}Marutagĩra igongona irĩma igũrũ,

\par }{\QB na magacinĩra maruta ma njino tũrĩma-inĩ,

\par }{\Q na rungu rwa mũtĩ wa mũgandi, na wa mũribina, o na mũceceni,

\par }{\QB tondũ kĩĩruru kĩayo nĩ kĩega.

\par }{\Q Nĩkĩo airĩtu anyu mahũũraga ũmaraya,

\par }{\QB na atumia a ariũ anyu magatharia.


\par }{\BB \par }
{\Q \VS{14}“Ndikaherithia airĩtu anyu maahũũra ũmaraya,

\par }{\QB kana herithie atumia a ariũ anyu maatharia,

\par }{\Q tondũ arũme o ene mathiiaga thiritũ na maraya,

\par }{\QB na makarutaga igongona hamwe na maraya ma mahooero-inĩ:

\par }{\QB nĩ ũndũ ũcio andũ matarĩ ũmenyo nĩmakanangĩka!


\par }{\BB \par }
{\Q \VS{15}“Atĩrĩ wee Isiraeli, o na gũtuĩka nĩũtharagia-rĩ,

\par }{\QB Juda nĩagĩtige kwĩhia.

\par }{\BB \par }
{\Q “Ndũgathiĩ Giligali;

\par }{\QB o na ndũkambate Bethi-Aveni.\FTNT{*}{{\FR 4:15 }{\FT{Bethi-Aveni rĩarĩ rĩĩtwa rĩa kũnyũrũria Betheli, tondũ Bethi-Aveni nĩ kuuga “Nyũmba ya waganu”, naguo Betheli nĩ kuuga “Nyũmba ya Ngai”.}}}

\par }{\QB Na ndũkehĩte uuge atĩrĩ, ‘Ti-itherũ o ta ũrĩa Jehova atũũraga muoyo!’


\par }{\Q \VS{16}Andũ a Isiraeli mangʼathĩtie

\par }{\QB o ta moori ngʼathia.

\par }{\Q Kũngĩhoteka atĩa Jehova amarĩithie

\par }{\QB ta tũgondu tũrĩ nyeki-inĩ nduru?


\par }{\Q \VS{17}Efiraimu nĩegwatanĩtie na mĩhianano;

\par }{\QB tiganai nake!


\par }{\Q \VS{18}O na rĩrĩa kĩndũ kĩao gĩa kũnyua gĩthirĩte-rĩ,

\par }{\QB no mathiiaga na mbere na ũmaraya wao;

\par }{\QB aathani ao nĩmendete mũno njĩra cia thoni.


\par }{\Q \VS{19}Kĩhuhũkanio kĩnene gĩkaamahaata kĩmombũkie,

\par }{\QB na magongona mao nĩmakamaconorithia.




\par }\Chap{5}{\SH Isiraeli Gũtuĩrwo Ciira
\par }
{\Q \VerseOne{1}“Iguai ũhoro ũyũ, inyuĩ athĩnjĩri-Ngai!

\par }{\QB Tegai matũ, inyuĩ andũ a Isiraeli!

\par }{\Q Thikĩrĩria, wee nyũmba ya ũthamaki!

\par }{\QB Nĩ inyuĩ mũgũtuĩrwo ciira ũyũ:

\par }{\Q Mũkoretwo mũrĩ mũtego kũu Mizipa,

\par }{\QB na mũrĩ wabu ya gũtegana yarĩtwo kũu Taboru.


\par }{\Q \VS{2}Aregi a watho nĩmarikĩire ũragani-inĩ.

\par }{\QB Niĩ nĩngamaherithia othe.


\par }{\Q \VS{3}Niĩ nĩnjũũĩ maũndũ mothe ma Efiraimu;

\par }{\QB Isiraeli ndahithĩtwo kuuma kũrĩ niĩ.

\par }{\Q Wee Efiraimu, rĩu nĩũhũrĩte ũmaraya;

\par }{\QB Isiraeli nake nĩathũkĩte.


\par }{\BB \par }
{\Q \VS{4}“Ciĩko ciao itingĩmetĩkĩria

\par }{\QB gũcookerera Ngai wao.

\par }{\Q Roho wa ũmaraya ũrĩ ngoro-inĩ ciao,

\par }{\QB nao makaaga kũmenya Jehova.


\par }{\Q \VS{5}Mwĩtĩĩo wa Isiraeli nĩũrutaga ũira wa kũmookĩrĩra;

\par }{\QB andũ a Isiraeli na Efiraimu mahĩngagwo nĩ mehia mao;

\par }{\QB Juda o nake akahĩngwo hamwe nao.


\par }{\Q \VS{6}Hĩndĩ ĩrĩa magaathiĩ na ndũũru ciao cia mbũri na cia ngʼombe

\par }{\QB kũrongooria Jehova-rĩ,

\par }{\QB matikamuona; we nĩamehereire.


\par }{\Q \VS{7}Nĩmagĩte kwĩhokeka harĩ Jehova;

\par }{\QB nao magaciara ciana itarĩ na ũngai.

\par }{\Q Na rĩrĩ, ciathĩ ciao cia Karũgamo ka Mweri

\par }{\QB nĩikaamameria, o hamwe na mĩgũnda yao.


\par }{\BB \par }
{\Q \VS{8}“Huhai karumbeta kũu Gibea,

\par }{\QB na mũhuhe coro kũu Rama.

\par }{\Q Muuge mbu ya gwĩtana mbaara kũu Bethi-Aveni;

\par }{\QB wee Benjamini, wĩhũũge.


\par }{\Q \VS{9}Efiraimu nĩgũgakira ihooru

\par }{\QB mũthenya ũcio wa ituĩro.

\par }{\Q Gatagatĩ-inĩ ka mĩhĩrĩga ya Isiraeli-rĩ,

\par }{\QB niĩ ngwanĩrĩra ũrĩa kũrĩ.


\par }{\Q \VS{10}Atongoria a Juda mahaana

\par }{\QB andũ arĩa meheragia mahiga ma mĩhaka.

\par }{\Q Nĩngamaitĩrĩria mangʼũrĩ makwa,

\par }{\QB taarĩ kĩguũ kĩa maaĩ.


\par }{\Q \VS{11}Efiraimu nĩmũhinyĩrĩrie,

\par }{\QB akarangĩrĩrio ituĩro-inĩ rĩa ciira,

\par }{\QB nĩ ũndũ wa kwenda kũrũmĩrĩra mĩhianano.


\par }{\Q \VS{12}Niĩ haana memenyi kũrĩ Efiraimu,

\par }{\QB na ngahaana ta ũbuthu kũrĩ andũ a Juda.


\par }{\BB \par }
{\Q \VS{13}“Rĩrĩa Efiraimu oonire ndwari yake,

\par }{\QB nake Juda akĩona ironda ciake-rĩ,

\par }{\Q hĩndĩ ĩyo Efiraimu agĩthiĩ kũrĩ Ashuri,

\par }{\QB na agĩtũmana kũrĩ mũthamaki ũcio mũnene nĩguo amũteithie.

\par }{\Q Nowe ndangĩhota gũkũhonia,

\par }{\QB o na kana ahonie ironda ciaku.


\par }{\Q \VS{14}Niĩ ngaatuĩka ta mũrũũthi kũrĩ Efiraimu,

\par }{\QB nduĩke ta mũrũũthi ũrĩ hinya kũrĩ Juda.

\par }{\Q Ngaamatambuuranga, njooke ndĩthiĩre;

\par }{\QB ngaamataha, na gũtirĩ mũndũ ũkaamahonokia.


\par }{\Q \VS{15}Ningĩ niĩ nĩngacooka gwakwa,

\par }{\QB nginya rĩrĩa magetĩkĩra mahĩtia mao.

\par }{\Q Nao nĩmakarongooria ũthiũ wakwa;

\par }{\QB nao mona mathĩĩna nĩmakanongoria na kĩo.”




\par }\Chap{6}{\SH Isiraeli Kwaga Kwĩrira
\par }
{\Q \VerseOne{1}“Ũkai, rekei tũcookerere Jehova.

\par }{\Q Nĩatũtambuurangĩte,

\par }{\QB no nĩegũtũhonia;

\par }{\Q nĩatũtihangĩtie,

\par }{\QB no nĩegũtuoha ironda ciitũ.


\par }{\Q \VS{2}Thuutha wa matukũ meerĩ, nĩagatwarahũra;

\par }{\QB mũthenya wa ĩtatũ nĩagatũcookereria

\par }{\QB nĩguo tũtũũre muoyo mbere yake.


\par }{\Q \VS{3}Nĩtũmenyei Jehova,

\par }{\QB na tũkĩrĩrĩrie kũmũmenya.

\par }{\Q Ti-itherũ o ta ũrĩa riũa rĩrathaga-rĩ,

\par }{\QB noguo o nake akooneka;

\par }{\Q agooka kũrĩ ithuĩ ta mbura ya hĩndĩ ya heho,

\par }{\QB kana ta mbura ya gũkũria irio ĩrĩa yuraga thĩ.”


\par }{\BB \par }
{\Q \VS{4}“Wee Efiraimu-rĩ, ingĩgwĩka atĩa?

\par }{\QB Na wee Juda-rĩ, ngũgwĩka atĩa?

\par }{\Q Wendo waku ũhaana ta kĩbii kĩa rũciinĩ,

\par }{\QB ũkahaana ta ime rĩa rũciinĩ rĩrĩa rĩcookaga rĩgathira.


\par }{\Q \VS{5}Nĩkĩo ndaagũtinangirie icunjĩ na tũnua twa anabii akwa,

\par }{\QB ngĩkũũraga na ciugo cia kanua gakwa;

\par }{\QB matuĩro makwa magĩkĩhenũka ta rũheni igũrũ rĩaku.


\par }{\Q \VS{6}Nĩgũkorwo nyendaga tha no ti igongona,

\par }{\QB na kũmenya Ngai gũkĩra maruta ma njino.


\par }{\Q \VS{7}O ta ũrĩa Adamu aathũkirie kĩrĩkanĩro gĩakwa,

\par }{\QB noguo maagire kwĩhokeka ũndũ-inĩ ũcio.


\par }{\Q \VS{8}Gileadi nĩ itũũra inene rĩa andũ aaganu,

\par }{\QB rĩhakĩtwo imeni nĩ makinya marĩ na thakame.


\par }{\Q \VS{9}O ta ũrĩa ikundi cia atunyani ciĩhithagĩra mũndũ,

\par }{\QB no taguo ikundi cia athĩnjĩri-Ngai ciĩkaga;

\par }{\Q moraganagĩra njĩra-inĩ ya gũthiĩ Shekemu,

\par }{\QB makagera ngero cia thoni.


\par }{\Q \VS{10}Niĩ nĩnyonete ũndũ mũũru mũno

\par }{\QB nyũmba-inĩ ya Isiraeli.

\par }{\Q Kũu nĩkuo Efiraimu eheanĩte ahũũre ũmaraya,

\par }{\QB nake Isiraeli nĩakanyiitwo nĩ thaahu.


\par }{\BB \par }
{\Q \VS{11}“O na kũrĩ we, wee Juda,

\par }{\QB nĩwathĩrĩirio ihinda rĩa magetha.

\par }{\BB \par }
{\Q “O hĩndĩ ĩrĩa ndaacookeria andũ akwa maũndũ ma kũmaguna,




\par }\PoetryChap{7}{\Q \VerseOne{1}o rĩrĩa ndenda kũhonia Isiraeli-rĩ,

\par }{\Q mehia ma Efiraimu makonanio,

\par }{\QB nacio ngero cia Samaria ikaguũrio.

\par }{\Q Maaragia maũndũ ma maheeni,

\par }{\QB na aici magatua nyũmba, magatoonya,

\par }{\QB nacio njangiri igatunyana indo njĩra-inĩ;


\par }{\Q \VS{2}no rĩrĩ, matimenyaga

\par }{\QB atĩ nĩndirikanaga ciĩko icio ciao njũru ciothe.

\par }{\Q Mehia mao nĩmamarigiicĩirie;

\par }{\QB makoragwo mbere yakwa hĩndĩ ciothe.


\par }{\BB \par }
{\Q \VS{3}“Makenagia mũthamaki na waganu wao,

\par }{\QB magakenia anene na maheeni mao.


\par }{\Q \VS{4}Othe nĩ itharia,

\par }{\QB maakanaga ta riiko rĩa kũrugĩra mĩgate,

\par }{\Q rĩrĩa mũrugi wa mĩgate atabataragio nĩ gwakĩrĩria

\par }{\QB kuuma gũkanda mũtu nginya ũimbe.


\par }{\Q \VS{5}Mũthenya wa gĩathĩ kĩa mũthamaki witũ-rĩ,

\par }{\QB we na anene ake manyuuaga ndibei makarĩĩo,

\par }{\QB nake akanyiitana moko na arĩa manyũrũranagia.


\par }{\Q \VS{6}Ngoro ciao nĩ ta riiko rĩa kũrugĩra mĩgate;

\par }{\QB mathiiaga harĩ we marĩ na waara.

\par }{\Q Thuti ciao ciakanaga kahora ũtukũ wothe;

\par }{\QB nakuo gwakĩa rũciinĩ igaakana ta mwaki wa rũrĩrĩmbĩ.


\par }{\Q \VS{7}Othe mahiũhĩte ta riiko rĩa kũrugĩra mĩgate;

\par }{\QB moragaga aathani ao.

\par }{\Q Athamaki ao othe maniinagwo,

\par }{\QB na gũtirĩ o na ũmwe wao ũngayagĩra.


\par }{\BB \par }
{\Q \VS{8}“Efiraimu nĩetukanĩtie na ndũrĩrĩ;

\par }{\QB Efiraimu nĩ mũgate ũtarĩ mũgarũre.


\par }{\Q \VS{9}Andũ a kũngĩ marĩĩaga hinya wake,

\par }{\QB nowe ndamenyaga ũguo.

\par }{\Q Njuĩrĩ ciake irĩ na mbuĩ,

\par }{\QB nowe ndoonaga ũguo.


\par }{\Q \VS{10}Mwĩtĩĩo wa Isiraeli nĩũrutaga ũira wa kũmũũkĩrĩra,

\par }{\QB no o na kũrĩ ũguo-rĩ,

\par }{\Q we ndacookagĩrĩra Jehova Ngai wake,

\par }{\QB kana akamũrongooria.


\par }{\BB \par }
{\Q \VS{11}“Efiraimu ahaana ta ndutura,

\par }{\QB ĩrĩa ĩheenekaga narua, ĩtarĩ ũmenyo;

\par }{\Q rĩmwe akayagĩra bũrũri wa Misiri

\par }{\QB na rĩrĩa rĩngĩ agathiĩ Ashuri.


\par }{\Q \VS{12}Rĩrĩa magaathiĩ-rĩ, nĩngaikia wabu yakwa igũrũ rĩao;

\par }{\QB nĩngamaharũrũkia ta nyoni cia rĩera-inĩ.

\par }{\Q Rĩrĩa ngaigua nĩmaracookanĩrĩra-rĩ,

\par }{\QB nĩngamanyiita.


\par }{\Q \VS{13}Kaĩ marĩ na haaro-ĩ,

\par }{\QB tondũ nĩmandiganĩirie!

\par }{\Q Maroniinwo,

\par }{\QB tondũ nĩmanemeire!

\par }{\Q Niĩ nĩnyendaga kũmahonokia,

\par }{\QB no-o no igenyo manjigagĩrĩra.


\par }{\Q \VS{14}Matingayagĩra kuuma ngoro-inĩ ciao,

\par }{\QB no kũgirĩka magirĩkaga marĩ marĩrĩ-inĩ mao.

\par }{\Q Monganaga hamwe nĩ ũndũ wa ngano, na ndibei ya mũhihano,

\par }{\QB no niĩ makaahutatĩra.


\par }{\Q \VS{15}Ndaamathomithirie na ngĩmekĩra hinya,

\par }{\QB no-o mathugundaga kũnjĩka ũũru.


\par }{\Q \VS{16}Maticookagĩrĩra Ũrĩa-ũrĩ-Igũrũ-Mũno;

\par }{\QB mahaana ta ũta ũrĩa ũhĩtagia wathi.

\par }{\Q Atongoria ao makooragwo na rũhiũ rwa njora,

\par }{\QB nĩ ũndũ wa ciugo ciao cia rũtũrĩko.

\par }{\Q Nĩ ũndũ wa ũguo nĩmakanyũrũrio

\par }{\QB kũu bũrũri wa Misiri.




\par }\Chap{8}{\SH Isiraeli Kũgetha Kĩhuhũkanio
\par }
{\Q \VerseOne{1}“Huhai karumbeta mwĩhũge!

\par }{\QB Thũ ĩrerete igũrũ rĩa nyũmba ya Jehova ta nderi,

\par }{\Q tondũ andũ nĩmathũkĩtie kĩrĩkanĩro gĩakwa,

\par }{\QB na makarega watho wakwa.


\par }{\Q \VS{2}Isiraeli nĩarangaĩra, akoiga atĩrĩ,

\par }{\QB ‘Wee Ngai witũ, nĩtũkũmenyete!’


\par }{\Q \VS{3}No Isiraeli nĩaregete ũndũ ũrĩa mwega;

\par }{\QB nĩ ũndũ ũcio thũ nĩĩkamũingatithia.


\par }{\Q \VS{4}Marũgamagia athamaki matarĩ na rũtha rwakwa,

\par }{\QB magathuura anene itametĩkĩrĩtie.

\par }{\Q Methondekagĩra mĩhianano

\par }{\QB na betha na thahabu ciao,

\par }{\QB nayo ĩgatuĩka ya kũmaniina.


\par }{\Q \VS{5}Wee Samaria-rĩ, te mũhianano wa ngai ĩyo ya njaũ!

\par }{\QB Marakara makwa nĩmakanĩte harĩ yo.

\par }{\Q Nĩ nginya-rĩ megũtũũra maremetwo nĩgũikara marĩ atheru?


\par }{\QB \VS{6}Acio moimĩte Isiraeli!

\par }{\Q Njaũ ĩno nĩ mũturi ũmĩthondekete;

\par }{\QB yo ti Ngai.

\par }{\Q Njaũ ĩyo ya Samaria-rĩ,

\par }{\QB nĩĩkoinangwo icunjĩ.


\par }{\BB \par }
{\Q \VS{7}“Mahaandaga rũhuho,

\par }{\QB makagetha kĩhuhũkanio;

\par }{\Q ngano ndĩrĩ na magira,

\par }{\QB ndĩngiumia mũtu;

\par }{\Q korwo no ĩciare ngano,

\par }{\QB andũ a kũngĩ nĩo mangĩmĩrĩa.


\par }{\Q \VS{8}Isiraeli nĩameretio;

\par }{\QB rĩu arĩ gatagatĩ ka ndũrĩrĩ

\par }{\QB ahaana ta kĩndũ gĩtarĩ bata.


\par }{\Q \VS{9}Nĩgũkorwo nĩmambatĩte, magathiĩ Ashuri,

\par }{\QB ta ndigiri ya gĩthaka ĩkĩũrũra ĩrĩ iiki.

\par }{\QB Efiraimu nĩeyendetie kũrĩ endwa ake.


\par }{\Q \VS{10}O na gũtuĩka nĩmeyendetie gatagatĩ-inĩ ka ndũrĩrĩ,

\par }{\QB rĩu nĩngũmacookanĩrĩria hamwe.

\par }{\Q Mekwambĩrĩria kũhinyara,

\par }{\QB mahinyĩrĩirio nĩ mũthamaki ũrĩa ũrĩ hinya.


\par }{\BB \par }
{\Q \VS{11}“O na gũtuĩka Efiraimu nĩakĩte igongona nyingĩ

\par }{\QB cia kũrutagĩrwo maruta ma kũhoroherio mehia,

\par }{\QB icio ituĩkĩte igongona cia kwĩhagĩria.


\par }{\Q \VS{12}Ndaamandĩkĩire maũndũ maingĩ watho-inĩ wakwa,

\par }{\QB no makĩmatua taarĩ maũndũ mageni.


\par }{\Q \VS{13}Marutaga magongona marĩa ndeheirwo,

\par }{\QB magacooka makarĩa nyama icio,

\par }{\QB no Jehova ndakenagio nĩmo.

\par }{\Q Na rĩrĩ, nĩekũririkana waganu wao,

\par }{\QB na aherithie mehia mao.

\par }{\QB Nao nĩmagacooka bũrũri wa Misiri.


\par }{\Q \VS{14}Isiraeli nĩariganĩirwo nĩ ũrĩa wamũmbire,

\par }{\QB na agaaka nyũmba cia ũnene;

\par }{\QB Juda nĩairigĩire matũũra maingĩ na thingo cia hinya.

\par }{\Q No nĩngarehere matũũra mao manene mwaki

\par }{\QB ũrĩa ũgaacina ciikaro ciao iria ciirigĩtwo na hinya.”




\par }\Chap{9}{\SH Kũherithio kwa Isiraeli
\par }
{\Q \VerseOne{1}Wee Isiraeli-rĩ, tiga gũkena;

\par }{\QB tiga gũkũngũĩra ta ndũrĩrĩ iria ingĩ.

\par }{\Q Nĩgũkorwo ũkoretwo ũtarĩ mwĩhokeku harĩ Ngai waku;

\par }{\QB wee nĩwendete mũcaara wa maraya,

\par }{\QB ũkaũcaragia kũrĩa guothe kũhuhagĩrwo ngano.


\par }{\Q \VS{2}Ihuhĩro cia ngano na ihihĩro cia ndibei itikahũũnia andũ,

\par }{\QB o na gũtigakorwo na ndibei ya mũhihano.


\par }{\Q \VS{3}Matigaatũũra bũrũri wa Jehova;

\par }{\QB Efiraimu agaacooka bũrũri wa Misiri,

\par }{\QB na arĩe irio irĩ thaahu kũu Ashuri.


\par }{\Q \VS{4}Matigaitĩra Jehova maruta ma ndibei,

\par }{\QB kana magongona mao mamũkenie.

\par }{\Q Kũrĩo magongona ta macio makaahaana ta mũgate wa andũ megũcakaya;

\par }{\QB arĩa othe makaamarĩa nĩmakanyiitwo nĩ thaahu.

\par }{\Q Irio icio igaakorwo irĩ ciao o ene;

\par }{\QB itikareehwo hekarũ-inĩ ya Jehova.


\par }{\BB \par }
{\Q \VS{5}Mũgeeka atĩa mũthenya ũrĩa mwamũre wa ciathĩ cianyu,

\par }{\QB mĩthenya ĩyo ya gĩathĩ kĩa Jehova?


\par }{\Q \VS{6}O na mangĩkaahonoka kwanangwo,

\par }{\QB andũ a bũrũri wa Misiri nĩmakamacookereria,

\par }{\QB nao andũ a Memufisi mamathike.

\par }{\Q Congʼe nĩguo ũgaacooka handũ ha igĩĩna ciao cia betha,

\par }{\QB nayo mĩigua ĩhumbĩre hema ciao.


\par }{\Q \VS{7}Matukũ ma kũherithio nĩmakinyu,

\par }{\QB ĩĩ, matukũ ma kũrĩhania nĩmakinyĩte.

\par }{\QB Isiraeli nĩamenye ũguo.

\par }{\Q Tondũ mehia manyu nĩ maingĩ mũno,

\par }{\QB na rũmena rwanyu rũkaneneha mũno,

\par }{\Q mũnabii akoonagwo arĩ mũndũ mũkĩĩgu,

\par }{\QB na mũndũ ũrĩa ũrĩ na ũrathi akonwo arĩ mũgũrũki.


\par }{\Q \VS{8}Mũnabii nĩwe ũtuĩtwo mũrangĩri\FTNT{*}{{\FR 9:8 }{\FT{Arangĩri maarĩ anabii arĩa a ma, na nĩo matendetwo nĩ andũ a Isiraeli.}}} wa Efiraimu nĩ Ngai wakwa;

\par }{\Q no rĩrĩ, mĩtego ĩmwetereire njĩra-inĩ ciake ciothe,

\par }{\QB na rũmena rũkamweterera nyũmba-inĩ ya Ngai wake.


\par }{\Q \VS{9}Nĩmatoonyereire, makarikĩra mũno ũũru-inĩ,

\par }{\QB o ta ũrĩa meekire matukũ-inĩ ma Gibea.

\par }{\Q Nake Ngai nĩakaririkana waganu wao,

\par }{\QB na amaherithie nĩ ũndũ wa mehia mao.


\par }{\BB \par }
{\Q \VS{10}“Rĩrĩa ndaamenyire Isiraeli,

\par }{\QB kwarĩ ta mũndũ onete thabibũ werũ-inĩ;

\par }{\Q rĩrĩa ndonire maithe manyu-rĩ,

\par }{\QB kwarĩ ta mũndũ onete matunda ma mũtĩ wa mũkũyũ marĩa maambaga kwĩrua.

\par }{\Q No rĩrĩa Isiraeli mookire Baali-Peoru,

\par }{\QB nĩmeyamũrĩire mũhianano ũcio wa gĩconoko,

\par }{\QB na magĩthũka, magĩtuĩka o ta kĩndũ kĩu mendete.


\par }{\Q \VS{11}Riiri wa Efiraimu ũkoombũka ta nyoni ũũre:

\par }{\QB gũtigakorwo ũhoro wa gũciara, kana gũkuua nda, o na kana kũgĩa nda.


\par }{\Q \VS{12}O na mangĩkaarera ciana-rĩ,

\par }{\QB nĩngaciũraga ciothe.

\par }{\Q Rĩrĩa ngaagarũrũka ndĩmatige,

\par }{\QB kaĩ nĩmagakorwo na haaro-ĩ!


\par }{\Q \VS{13}Nĩnyonete Efiraimu,

\par }{\QB ahaandĩtwo handũ hega, o ta Turo.

\par }{\Q No rĩrĩ, Efiraimu akaaruta ciana ciake,

\par }{\QB acineane kũrĩ mũũragani.”


\par }{\BB \par }
{\Q \VS{14}Mahe, Wee Jehova;

\par }{\QB no nĩ kĩĩ ũkũmahe?

\par }{\Q Mahe nda iria ihunaga,

\par }{\QB na ũmahe nyondo iria itarĩ iria.


\par }{\BB \par }
{\Q \VS{15}“Nĩ ũndũ wa waganu wao wothe marĩ kũu Giligali,

\par }{\QB nĩkĩo ndamamenire marĩ o kũu.

\par }{\Q Nĩ ũndũ wa ciĩko ciao cia mehia-rĩ,

\par }{\QB nĩngamarutũrũra moime nyũmba yakwa,

\par }{\Q na ndigacooka kũmenda rĩngĩ;

\par }{\QB atongoria ao othe nĩ aremi.


\par }{\Q \VS{16}Andũ a Efiraimu nĩacine nĩ mbaa,

\par }{\QB naguo mũri wao nĩũhoohete,

\par }{\QB maticiaraga maciaro.

\par }{\Q O na mangĩciara ciana-rĩ,

\par }{\QB nĩngooraga ciana icio ciao mendete.”


\par }{\BB \par }
{\Q \VS{17}Ngai wakwa nĩakamarega,

\par }{\QB nĩgũkorwo matiamwathĩkĩire;

\par }{\QB magaatuĩka andũ a kũũrũũraga ndũrĩrĩ-inĩ.




\par }\PoetryChap{10}{\Q \VerseOne{1}Isiraeli aarĩ ta mũthabibũ watheeremaga,

\par }{\QB nake agĩĩciarĩra maciaro.

\par }{\Q O ũrĩa maciaro make maingĩhaga-rĩ,

\par }{\QB noguo nake aakaga igongona nyingĩ;

\par }{\Q o ũrĩa bũrũri wake wagaacagĩra-rĩ,

\par }{\QB noguo aagemagia mahiga make marĩa maamũre ma kũhooyagwo.


\par }{\Q \VS{2}Ngoro ciao nĩ cia maheeni,

\par }{\QB na rĩu no nginya marĩhio wĩhia wao.

\par }{\Q Jehova nĩakamomora igongona ciao,

\par }{\QB na athũkangie mahiga macio mao maamũre ma kũhooyagwo.


\par }{\BB \par }
{\Q \VS{3}Ningĩ nĩmakoiga atĩrĩ, “Tũtirĩ na mũthamaki,

\par }{\QB tondũ tũtiigana gũtĩĩa Jehova.

\par }{\Q No o na korwo twarĩ na mũthamaki-rĩ,

\par }{\QB nĩ atĩa angĩahotire gũtwĩkĩra?”


\par }{\Q \VS{4}Meranagĩra ciĩranĩro nyingĩ,

\par }{\QB na makehĩta mĩĩhĩtwa ya maheeni,

\par }{\QB na magathondeka irĩkanĩro;

\par }{\Q nĩ ũndũ ũcio maciira makunũkaga

\par }{\QB ta mahuti marĩ ũrogi marĩa mameraga hianyũ-inĩ.


\par }{\Q \VS{5}Andũ arĩa matũũraga Samaria metangaga

\par }{\QB nĩ ũndũ wa mũhianano wa njaũ ĩrĩa ya Bethi-Aveni.

\par }{\Q Amu andũ akuo nĩmakamĩcakaĩra,

\par }{\QB na noguo athĩnjĩri-ngai a mĩhianano ĩyo mageeka

\par }{\Q arĩa makenagĩra riiri wayo,

\par }{\QB tondũ nĩyeheretio kuuma kũrĩ o, ĩgathaamĩrio kũndũ kũngĩ.


\par }{\Q \VS{6}Nayo ĩgaatwarwo Ashuri,

\par }{\QB ĩtuĩke kĩheo kũrĩ mũthamaki ũcio mũnene.

\par }{\Q Efiraimu nĩagaconorithio;

\par }{\QB Isiraeli nake nĩagaconoka nĩ ũndũ wa mĩhianano ĩyo yake ya mĩtĩ.


\par }{\Q \VS{7}Samaria na mũthamaki wakuo magaathererio

\par }{\QB ta karũhonge karĩ igũrũ wa maaĩ, maniinwo.


\par }{\Q \VS{8}Kũndũ kũrĩa gũtũũgĩru gwĩkagĩrwo waganu nĩgũkanangwo,

\par }{\QB na nĩkuo kwene wĩhia wa Isiraeli.

\par }{\Q Mĩigua na mahiũ ma nyeki-inĩ nĩcio igaakũra kuo,

\par }{\QB nacio ihumbĩre igongona ciao.

\par }{\Q Nao andũ nĩmakeera irĩma atĩrĩ, “Tũhumbĩrei!”

\par }{\QB na macooke meere tũrĩma atĩrĩ, “Tũgwĩrei!”


\par }{\BB \par }
{\Q \VS{9}“Wee Isiraeli-rĩ, kuuma o matukũ-inĩ ma Gibea

\par }{\QB ũtũũrĩte wĩhagia, na ũguo noguo ũtũũraga.

\par }{\Q Githĩ mbaara ndĩakinyĩire eeki ũũru kũu Gibea?


\par }{\Q \VS{10}Rĩrĩa niĩ ngenda, nĩngamaherithia;

\par }{\QB ndũrĩrĩ nĩigacookanĩrĩra,

\par }{\Q imokĩrĩre nĩguo imoohe imatahe

\par }{\QB nĩ ũndũ wa mehia mao kũingĩha.


\par }{\Q \VS{11}Efiraimu nĩ moori menyerie wĩra

\par }{\QB ĩrĩa yendete gũkonyora ngano;

\par }{\Q nĩ ũndũ ũcio nĩngamĩoha icooki

\par }{\QB ngingo-inĩ yayo thaka.

\par }{\Q Nĩngatwarithia Efiraimu,

\par }{\QB Juda no nginya agaacimba na mũraũ,

\par }{\QB nake Jakubu no nginya agaacimba gĩtira.


\par }{\Q \VS{12}Rĩu-rĩ, mwĩhaandĩrei ũhoro wa ũthingu,

\par }{\QB nĩguo mwĩgethere maciaro ma wendo ũtathiraga,

\par }{\Q na mũciimbe mĩgũnda yanyu ya ngamba;

\par }{\QB nĩgũkorwo ihinda nĩ ikinyu rĩa kũrongooria Jehova,

\par }{\Q nginya rĩrĩa agooka,

\par }{\QB oirie mbura ya ũthingu igũrũ rĩanyu.


\par }{\Q \VS{13}No rĩrĩ, inyuĩ mũhaandĩte waganu,

\par }{\QB mũkagetha ũũru;

\par }{\QB inyuĩ mũrĩĩte maciaro ma maheeni.

\par }{\Q Tondũ mwĩhokaga hinya wanyu inyuĩ ene,

\par }{\QB o na wa njamba cianyu nyingĩ cia ita-rĩ,


\par }{\Q \VS{14}mũrurumo wa mbaara nĩũgokĩrĩra andũ aku.

\par }{\QB Nĩ ũndũ ũcio ciikaro ciaku iria nũmu nĩikaanangwo,

\par }{\Q o ta ũrĩa Shalimani aanangire Bethi-Arabeli mũthenya ũrĩa wa mbaara,

\par }{\QB rĩrĩa manyina ma twana maatungumanirio thĩ hamwe na twana twao.


\par }{\Q \VS{15}Ũguo noguo ũgeekwo wee Betheli,

\par }{\QB nĩ ũndũ wa waganu waku mũnene.

\par }{\Q Rĩrĩa mũthenya ũcio ũgaakĩa-rĩ,

\par }{\QB mũthamaki wa Isiraeli nĩakaniinwo biũ.


\par }{\BB \par }


\PoetryChap{11}{\Q \VerseOne{1}“Rĩrĩa Isiraeli aarĩ kaana-rĩ, nĩndamwendete,

\par }{\QB ngĩgĩĩta mũrũ ũcio wakwa oime bũrũri wa Misiri.


\par }{\Q \VS{2}No o ũrĩa ndaakĩragĩrĩria gwĩta Isiraeli,

\par }{\QB noguo maakĩragĩrĩria kũnjũrĩra.

\par }{\Q Nao makĩrutĩra Baali magongona,

\par }{\QB na magĩcinĩra mĩhianano ũbumba.


\par }{\Q \VS{3}Niĩ nĩ niĩ ndaarutire andũ a Efiraimu gwĩtwara na magũrũ,

\par }{\QB ndĩmanyiitĩte moko;

\par }{\Q no matiigana kũmenya

\par }{\QB atĩ nĩ niĩ ndamahonagia.


\par }{\Q \VS{4}Nĩndamatongoragia na mĩkanda ya ũtugi wa ũmũndũ,

\par }{\QB ngamaguucĩrĩria na mĩhĩndo ya wendo;

\par }{\Q ngĩmaruta icooki ngingo,

\par }{\QB na ngĩinamĩrĩra kũmahe irio.


\par }{\BB \par }
{\Q \VS{5}“Githĩ matigagĩcooka o kũu bũrũri wa Misiri,

\par }{\QB o na githĩ matigaathwo nĩ Ashuri,

\par }{\QB tondũ nĩmaregete kwĩrira, manjookerere?


\par }{\Q \VS{6}Hiũ cia njora ikaahenũkaga matũũra-inĩ mao manene,

\par }{\QB ikaananga mĩgĩĩko ya ihingo ciao,

\par }{\QB na ikinyie mĩbango yao mũthia.


\par }{\Q \VS{7}Andũ akwa nĩmatuĩte itua maahuutatĩre.

\par }{\QB O na mangĩgaakaĩra Ũrĩa-ũrĩ-Igũrũ-Mũno-rĩ,

\par }{\QB ndakamatũgĩria o na atĩa.


\par }{\BB \par }
{\Q \VS{8}“Ndahota atĩa gũgũtirika, wee Efiraimu?

\par }{\QB Ndahota atĩa gũkũrekereria, wee Isiraeli?

\par }{\Q Ndahota atĩa gũtũma ũtuĩke ta Adima?

\par }{\Q Ndahota atĩa gũgũtua ta Zeboimu?

\par }{\Q Ngoro yakwa nĩĩreganĩte na ũhoro ũcio,

\par }{\QB nacio tha ciakwa ciothe nĩciarahũkĩte.


\par }{\Q \VS{9}Ndikamũkinyĩria marakara makwa mahiũ,

\par }{\QB o na kana hũgũkĩre Efiraimu ndĩmũniine.

\par }{\Q Nĩgũkorwo niĩ nĩ niĩ Ngai, ndirĩ mũndũ,

\par }{\QB Ngai Ũrĩa Mũtheru gatagatĩ-inĩ kanyu.

\par }{\QB Ndigooka kũrĩ we ndĩ na mangʼũrĩ.


\par }{\Q \VS{10}Nĩmakarũmĩrĩra Jehova;

\par }{\QB nake nĩakararama ta mũrũũthi.

\par }{\Q Hĩndĩ ĩrĩa akaararama-rĩ,

\par }{\QB ciana ciake nĩigooka ikĩinainaga ciumĩte mwena wa ithũĩro.


\par }{\Q \VS{11}Igooka ikĩinainaga

\par }{\QB ta nyoni ikiuma bũrũri wa Misiri,

\par }{\QB na ta ndutura ikiuma bũrũri wa Ashuri.

\par }{\Q Nĩngatũma matũũre mĩciĩ-inĩ yao ene,”

\par }{\QD ũguo nĩguo Jehova ekuuga.


\par }{\SH Mehia ma Isiraeli
\par }
{\Q \VS{12}Efiraimu andigiicĩirie na maheeni,

\par }{\QB nyũmba ya Isiraeli ĩkandigiicĩria na kũheenania.

\par }{\Q Nake Juda akaremera Ngai,

\par }{\QB o na agookĩrĩra Ũrĩa Mũtheru mwĩhokeku.




\par }\PoetryChap{12}{\Q \VerseOne{1}Efiraimu arĩĩaga rũhuho;

\par }{\QB ahanyũkagia rũhuho rwa mwena wa irathĩro mũthenya wothe,

\par }{\QB na akaingĩhia maheeni na haaro.

\par }{\Q Agĩĩaga na kĩrĩkanĩro na Ashuri,

\par }{\QB na agatũmana maguta ma mĩtamaiyũ matwarwo bũrũri wa Misiri.


\par }{\Q \VS{2}Jehova arĩ na thitango ekũrehe ya gũũkĩrĩra Juda;

\par }{\QB nĩakaherithia Jakubu kũringana na njĩra ciake,

\par }{\QB na amũrĩhe kũringana na ciĩko ciake.


\par }{\Q \VS{3}Arĩ nda ya nyina nĩanyiitire ndiira ya mũrũ wa nyina;

\par }{\QB aatuĩka mũndũ mũgima-rĩ, nĩagianire na Ngai.


\par }{\Q \VS{4}Nĩagianire na mũraika, na akĩmũtooria;

\par }{\QB akĩrĩra na akĩmũthaitha amũrathime.

\par }{\Q Aamũkorire Betheli na makĩaranĩria nake kũu:


\par }{\Q \VS{5}Jehova Ngai Mwene-Hinya-Wothe,

\par }{\QB Jehova nĩrĩo rĩĩtwa rĩake rĩrĩa rĩrĩ ngumo.


\par }{\Q \VS{6}No rĩrĩ, wee no nginya ũcookerere Ngai waku,

\par }{\QB na ũtũũrie wendo na kĩhooto,

\par }{\QB na wetagĩrĩre Ngai waku hĩndĩ ciothe.


\par }{\BB \par }
{\Q \VS{7}Mwonjorithia ahũthagĩra gĩthimi gĩtarĩ kĩa ma;

\par }{\QB endaga kũiya na wara.


\par }{\Q \VS{8}Efiraimu eganaga, akoiga atĩrĩ,

\par }{\QB “Niĩ ndĩ mũtongu mũno; niĩ nĩnduĩkĩte gĩtonga.

\par }{\Q No o na ndĩ na ũtonga ũcio wothe,

\par }{\QB matingĩona waganu kana wĩhia o na ũrĩkũ thĩinĩ wakwa.”


\par }{\BB \par }
{\Q \VS{9}“Nĩ niĩ Jehova Ngai wanyu,

\par }{\QB ũrĩa wamũrutire bũrũri wa Misiri;

\par }{\Q nĩngatũma mũtũũre hema-inĩ rĩngĩ,

\par }{\QB o ta ũrĩa mwatũũraga matukũ-inĩ ma ciathĩ cianyu iria nyamũre.


\par }{\Q \VS{10}Nĩndarĩirie anabii,

\par }{\QB ngĩmahe cioneki nyingĩ,

\par }{\QB na ngĩheana ngerekano na tũnua twao.”


\par }{\BB \par }
{\Q \VS{11}Gileadi-rĩ, nĩ kũrĩ waganu?

\par }{\QB Andũ akuo nĩ a tũhũ!

\par }{\Q Nĩmarutagĩra igongona rĩa ndegwa kũu Giligali?

\par }{\QB Igongona ciao igaatuĩka ta hĩba cia mahiga

\par }{\QB irĩ mũgũnda-inĩ mũciimbe.


\par }{\Q \VS{12}Jakubu nĩorĩire bũrũri wa Aramu;

\par }{\QB Isiraeli aatungatire nĩguo egĩĩre na mũtumia,

\par }{\QB na nĩgeetha amũgũre-rĩ, aarĩithirie ngʼondu.


\par }{\Q \VS{13}Jehova aahũthĩrire mũnabii kũruta Isiraeli kuuma bũrũri wa Misiri,

\par }{\QB na akĩmũmenyerera na guoko kwa mũnabii.


\par }{\Q \VS{14}No Efiraimu nĩatũmĩte Jehova arakare mũno.

\par }{\QB Mwathani wake nĩagatũma acookererwo nĩ ihĩtia rĩake rĩa ũiti wa thakame,

\par }{\QB na amũrĩhe nĩ ũndũ wa rũmena rwake.




\par }\Chap{13}{\SH Marakara ma Jehova ma Gũũkĩrĩra Isiraeli
\par }
{\Q \VerseOne{1}Efiraimu-rĩ, aaragia andũ makainaina;

\par }{\QB aarĩ mũtũgĩrie thĩinĩ wa Isiraeli.

\par }{\Q No rĩrĩ, nĩehirie nĩ ũndũ wa kũhooya Baali, nake agĩkua.


\par }{\Q \VS{2}Na rĩrĩ, rĩu no gũkĩrĩrĩria makĩragĩrĩria kwĩhia;

\par }{\Q methondekagĩra mĩhianano yao ene na betha ciao,

\par }{\QB mĩhianano ĩthondeketwo na ũũgĩ mũingĩ,

\par }{\QB yothe ĩrĩ wĩra wa mabundi.

\par }{\Q Kwĩragwo atĩrĩ, ũhoro wa andũ aya,

\par }{\QB “Marutaga andũ magongona,

\par }{\QB na makamumunya mĩhianano ya njaũ.”


\par }{\Q \VS{3}Nĩ ũndũ ũcio makahaana ta kĩbii kĩa rũciinĩ,

\par }{\QB na ta ime rĩa kĩrooko rĩrĩa rĩcookaga gũthira,

\par }{\QB na ta mũũngũ ũrĩa ũmbũragwo kuuma kĩhuhĩro-inĩ kĩa ngano,

\par }{\QB o na ta ndogo ĩgĩtoga yumĩire ndirica-inĩ.


\par }{\BB \par }
{\Q \VS{4}“No rĩrĩ, niĩ nĩ niĩ Jehova Ngai wanyu,

\par }{\QB ũrĩa wamũrutire bũrũri wa Misiri.

\par }{\Q Ndũkanetĩkie atĩ nĩ kũrĩ Ngai ũngĩ tiga niĩ,

\par }{\QB na gũtirĩ Mũhonokia ũngĩ tiga niĩ.


\par }{\Q \VS{5}Nĩ niĩ ndaakũmenyagĩrĩra werũ-inĩ,

\par }{\QB kũu bũrũri-inĩ ũrĩ ũrugarĩ mũingĩ.


\par }{\Q \VS{6}Rĩrĩa ndamaheire irio, nĩmahũũnire;

\par }{\QB na rĩrĩa maahũũnire, magĩtĩĩa;

\par }{\QB magĩcooka makĩriganĩrwo nĩ niĩ.


\par }{\Q \VS{7}Nĩ ũndũ ũcio ngaamahithũkĩra ta mũrũũthi,

\par }{\QB na ndĩmehithĩre njĩra-inĩ ta ngarĩ.


\par }{\Q \VS{8}O ta ũrĩa nduba ĩĩkaga rĩrĩa ĩtunyĩtwo twana twayo-rĩ,

\par }{\QB ngaamatharĩkĩra na ndĩmatarũrange.

\par }{\Q Ngaamarĩa ta mũrũũthi,

\par }{\QB ndĩmatambuure o ta ũrĩa nyamũ ya gĩthaka ĩĩkaga.


\par }{\BB \par }
{\Q \VS{9}“Wee Isiraeli-rĩ, ũrĩ mwanange,

\par }{\QB nĩ ũndũ nĩũnjũkĩrĩire, ũgookĩrĩra mũteithia waku.


\par }{\Q \VS{10}Mũthamaki waku akĩrĩ ha, atĩ nĩguo akũhonokie?

\par }{\QB Aathani aku a matũũra maku mothe marĩ ha,

\par }{\Q o arĩa woigire atĩrĩ,

\par }{\QB ‘He mũthamaki, na ũhe anene’?


\par }{\Q \VS{11}Nĩ ũndũ ũcio, ndaakũheire mũthamaki ndakarĩte,

\par }{\QB na ngĩcooka ngĩmweheria ndĩ na mangʼũrĩ.


\par }{\Q \VS{12}Wĩhia wa Efiraimu nĩmũige,

\par }{\QB mehia make nĩmandĩkĩtwo makaigwo.


\par }{\Q \VS{13}Ruo ta rwa mũtumia ũkũrũmwo nĩrũramũnyiita,

\par }{\QB nowe nĩ mwana ũtarĩ na ũũgĩ;

\par }{\Q ihinda rĩakinya-rĩ,

\par }{\QB akarega gũikũrũka nĩguo aciarwo.


\par }{\BB \par }
{\Q \VS{14}“Nĩngamahonokia kuuma kũrĩ hinya wa mbĩrĩra;

\par }{\QB nĩngamakũũra kuuma kũrĩ gĩkuũ.

\par }{\Q Wee gĩkuũ-rĩ, mĩthiro yaku ĩrĩ ha?

\par }{\Q Wee mbĩrĩra-rĩ, kũniinana gwaku gũkĩrĩ ha?

\par }{\BB \par }
{\Q “Ndikaiguanĩra tha,


\par }{\Q \VS{15}o na angĩkaagaacĩra arĩ gatagatĩ-inĩ ka ariũ a ithe.

\par }{\Q Rũhuho rwa mwena wa irathĩro ruumĩte harĩ Jehova nĩrũgooka,

\par }{\QB rũhurutanĩte kuuma werũ-inĩ;

\par }{\Q narĩo itherũkĩro rĩake rĩa maaĩ rĩkooma,

\par }{\QB nakĩo gĩthima gĩake kĩhũe.

\par }{\Q Nyũmba yake ya mũthiithũ

\par }{\QB nĩĩgatahwo indo ciayo ciothe cia goro.


\par }{\Q \VS{16}Andũ a Samaria no nginya marĩhio wĩhia wao,

\par }{\QB nĩ tondũ nĩmaremeire Ngai wao.

\par }{\Q Nao nĩmakooragwo na rũhiũ rwa njora;

\par }{\QB natuo tũkenge twao tũgaatungumanio thĩ,

\par }{\QB na atumia ao arĩa marĩ na nda itarũrwo.”




\par }\Chap{14}{\SH Kwĩrira kũrĩa Kũrehaga Kĩrathimo
\par }
{\Q \VerseOne{1}Wee Isiraeli-rĩ, cookerera Jehova Ngai waku.

\par }{\Q Mehia maku nĩmo makũgũithĩtie!


\par }{\Q \VS{2}Thiĩ na ciugo ũcookerere Jehova,

\par }{\Q ũmwĩre atĩrĩ,

\par }{\QB “Tũrekere mehia maitũ mothe,

\par }{\Q na ũtwamũkĩre na wega waku,

\par }{\QB nĩguo tũhote gũkũrutĩra igongona rĩa gũkũgooca na mĩromo iitũ.


\par }{\Q \VS{3}Ashuri ndangĩhota gũtũhonokia;

\par }{\QB tũtikũhaica mbarathi cia ita.

\par }{\Q Tũtirĩ hĩndĩ ĩngĩ tũgaacooka

\par }{\QB gwĩta kĩrĩa tũthondekete na moko maitũ ‘ngai ciitũ,’

\par }{\QB nĩgũkorwo thĩinĩ waku ciana cia ngoriai nĩciiguagĩrwo tha.”


\par }{\BB \par }
{\Q \VS{4}“Nĩngamahonia kũrĩa maanoora njĩra,

\par }{\QB na ndĩmende ndĩyendeire;

\par }{\QB nĩgũkorwo marakara makwa nĩmamehereire.


\par }{\Q \VS{5}Ngaatuĩka ta ime harĩ Isiraeli;

\par }{\QB nake akaarirũka ta gĩtoka.

\par }{\Q Agaikũrũkia mĩri yake

\par }{\QB ehaande o ta mĩtarakwa ya Lebanoni.


\par }{\QB \VS{6}Thuuna ciake nĩigakũra.

\par }{\Q Ũthaka wake ũgaatuĩka ta wa mũtĩ wa mũtamaiyũ,

\par }{\QB naguo mũtararĩko wake ũtuĩke ta mũtarakwa wa Lebanoni.


\par }{\Q \VS{7}Andũ nĩmagatũũra rĩngĩ kĩĩruru-inĩ gĩake.

\par }{\QB Nake akaarura ta ngano.

\par }{\Q Akaarirũka ta mũthabibũ,

\par }{\QB nayo ngumo yake ĩtuĩke ta ya ndibei ya kuuma Lebanoni.


\par }{\Q \VS{8}Wee Efiraimu, ndĩ na ũhoro ũngĩ ũrĩkũ na mĩhianano ya kũhooywo?

\par }{\QB Nĩngamũcookeria ũhoro na ndĩmũmenyerere.

\par }{\Q Haana ta mũkarakaba mũruru;

\par }{\QB gũciara gwaku kuumaga harĩ niĩ.”


\par }{\BB \par }
{\Q \VS{9}Nũũ mũũgĩ? Ũcio nĩakamenya maũndũ macio.

\par }{\QB Nũũ ũkũũranaga maũndũ? Ũcio nĩakamamenya.

\par }{\Q Njĩra cia Jehova nĩ njagĩrĩru;

\par }{\QB arĩa athingu nĩcio mathiiagĩra,

\par }{\QB no arĩa aremi mahĩngagwo marĩ o njĩra-inĩ icio.

\par }